pythainlp/thai-wiki-dataset-v4 huggingface dataset:
ภรรยาของฟีเนหัส

ภรรยาของฟีเนหัส เป็นบุคคลไม่ระบุชื่อในคัมภีร์ฮีบรู เรื่องราวของภรรยาของฟีเนหัสปรากฏเพียงไม่กี่วรรคในช่วงต้นของ 1 ซามูเอล 4 ซึ่งเธอได้รับการแนะนำในฐานะบุตรสะใภ้ของเอลีและภรรยาของฟีเนหัส เธอใกล้จะคลอดบุตรขณะได้ข่าวว่าหีบพันธสัญญาถูกชาวฟีลิสเตียยึดไปและฟีเนหัสผู้สามีเสียชีวิตในยุทธการที่อาเฟก เธอเสียชีวิตหลังการคลอดบุตร โดยก่อนเสียชีวิตเธอเรียกบุตรชายด้วยชื่อว่า "อีคาโบด" โดยกล่าวว่า "พระสิริพรากไปจากอิสราเอลแล้ว"
ซูซาน พิกอตต์ (Susan Pigott) ตั้งข้อสังเกตว่าสตรีผู้นี้ (ไม่ใช่เอลีหรือซามูเอล) ที่ "เปล่งเสียงให้ความสิ้นหวังที่ทั้งอิสราเอลรู้สึก" เมื่อหีบแห่งพันธสัญญาถูกยึดไป รอเบิร์ต อัลเตอร์ (Robert Alter) ให้ความเห็นว่าการสูญเสียหีบพันธสัญญา "ส่งผลต่อเธอมากกว่าการสูญเสียสามี" แต่ยาอาราห์ อามิต (יַעֲרָה עָמִית) ไม่เห็นด้วยและแย้งว่าเหตุการณ์ที่หนักหนาที่สุดจากมุมมองของสตรีผู้นี้คือการเสียชีวิตของสามี และว่าผู้แก้ไขปรับปรุงในชั้นหลัง "พยายามแสดงให้เห็นว่าสตรีผู้นี้ใส่ใจหีบมากกว่าชะตากรรมของตนเอง และใส่รากศัพท์ของชื่อที่มีที่มาจากศาสนาของชนชาติในปากของเธอ"
อีคาโบด

อีคาโบด ("ʾĪḵāḇōḏ", "ไร้พระสิริ" หรือ "พระสิริอยู่ที่ไหน") ถูกกล่าวถึงในหนังสือซามูเอล ฉบับที่ 1 ในฐานะบุตรชายของฟีเนหัสปุโรหิตที่สถานศักดิ์สิทธิ์แห่งชิโลห์ อีคาโบดถือกำเนิดในวันที่หีบพันธสัญญาของวงศ์วานอิสราเอลถูกชาวฟีลิสเตียยึดไป มารดาของอีคาโบดเจ็บครรภ์เพราะตกใจที่ได้ข่าวว่าสามีและเอลีผู้เป็นพ่อสามีเสียชีวิตและหีบพันธสัญญาถูกยึดไป อีคาโบดยังถูกกล่าวถึงอีกครั้งในฐานะน้องชายของอาหิทูบ 
ศัพทมูล.
หนังสือซามูเอล ฉบับที่ 1 (1 ซามูเอล 4:21-22) กล่าวถึงการที่มารดาของอีคาโบดตั้งชื่อให้เพราะ"พระสิริพรากไปจากอิสราเอลแล้ว" เนื่องจากการเสียหีบพันธสัญญาให้กับชาวฟีลิสเตีย และอาจรวมถึงการเสียชีวิตของเอลีและฟีเนหัส เธอกล่าวย้ำว่า "พระสิริพรากจากอิสราเอลแล้ว เพราะหีบของพระเจ้าถูกยึดไป" เพื่อแสดงความเชื่อของตน และเพื่อแสดงให้เห็นว่าการสูญเสียในทางส่วนรวมและทางจิตวิญญาณมีความหนักหนาต่อจิตวิญญาณของเธอมากกว่าความสูญเสียส่วนตัวหรือในครอบครัว ยาอาราห์ อามิต (יַעֲרָה עָמִית) ให้ความเห็นว่าชื่อของอีคาโบตบ่งบอกถึง "ชะตากรรมของเด็กแรกเกิดคนนี้ที่ไม่มีพ่อแม่ ไม่มีปู่ และไม่มีกระทั่งพระเจ้า เพราะแม้แต่พระสิริก็ได้จากที่แห่งนั้นไปแล้ว"
ปีศักดิ์สิทธิ์แห่งเมตตาธรรม

ปีศักดิ์สิทธิ์แห่งเมตตาธรรม  เป็นช่วงเวลาแห่งการอธิษฐานของโรมันคาทอลิก จัดตั้งแต่วันที่ 8 ธันวาคม ค.ศ. 2015 ซึ่งเป็นวันสมโภชพระนางมารีย์ผู้ปฏิสนธินิรมล จนถึงวันที่ 20 พฤศจิกายน ค.ศ. 2016 ซึ่งเป็นวันสมโภชพระคริสตกษัตริย์ ปีศักดิ์สิทธิ์แห่งเมตตาธรรมถือเป็นช่วงเวลาแห่งการอภัยบาปสากลเช่นเดียวกับปีศักดิ์สิทธิ์ก่อนหน้า โดยเน้นไปที่การให้การประทานอภัยโทษบาปและพระเมตตาของพระเจ้า ปีศักดิ์สิทธิ์แห่งเมตตาธรรมเป็นปีศักดิ์สิทธิ์"พิเศษ"เพราะไม่มีการกำหนดไว้ล่วงหน้ามาก่อนเป็นเวลานาน ปีศักดิ์สิทธิ์โดยทั่วไปมักจัดขึ้นทุก ๆ 25 ปี 
ปีศักดิ์สิทธิ์ ค.ศ. 2016 ได้รับการประกาศครั้งแรกโดยสมเด็จพระสันตะปาปาฟรานซิสเมื่อวันที่ 13 มีนาคม ค.ศ. 2015 มีการประกาศในสมณโองการเพื่อการเปิดประตูศักดิ์สิทธิ์ของสมเด็จพระสันตะปาปาเมื่อเดือนเมษายน ค.ศ. 2015 "" (ภาษาละตินของ "พระพักตร์แห่งเมตตาธรรม") ถือเป็นปีศักดิ์สิทธิ์ลำดับที่ 27 ในประวัติศาสตร์ถัดจากปีปีติมหาการุญในสมณสมัยของสมเด็จพระสันตะปาปายอห์น ปอลที่ 2 วันเปิดปีศักดิ์สิทธิ์ยังตรงกับวันครบรอบ 50 ปีของการปิดสังคายนาวาติกันครั้งที่สองด้วย
กองตะกอนธารน้ำแข็ง

กองตะกอนธารน้ำแข็ง  คือการสะสมของเศษซากเศษหินผุที่ยังไม่แข็งตัว (เรโกลิทและหิน) ซึ่งบางครั้งเรียกว่า ตะกอนธารน้ำแข็ง พบได้ทั้งในบริเวณที่มีธารน้ำแข็งอยู่ในปัจจุบันและในอดีต เศษซากเหล่านี้เคยถูกพัดพามาโดยธารน้ำแข็งหรือแผ่นน้ำแข็ง อาจประกอบด้วยอนุภาคที่โค้งมนบางส่วนซึ่งมีขนาดตั้งแต่ก้อนหิน (ในกรณีนี้มักเรียกว่า ตะกอนธารน้ำแข็งปนก้อนหิน) ลงไปถึงกรวดและทราย โดยฝังตัวอยู่ในมวลของวัสดุเนื้อละเอียดในลักษณะผง ซึ่งบางครั้งเรียกว่า ผงละเอียดธารน้ำแข็ง (glacial flour)
เสรีนิยมทางเศรษฐกิจ

เสรีนิยมทางเศรษฐกิจ  เป็นอุดมการณ์ทางการเมืองและเศรษฐกิจที่สนับสนุนระบบเศรษฐกิจแบบตลาดเสรีที่ยึดหลักปัจเจกนิยมและทรัพย์สินส่วนบุคคลในปัจจัยการผลิต แอดัม สมิธ ถือเป็นนักเขียนคนแรก ๆ ด้านเสรีนิยมทางเศรษฐศาสตร์ และงานเขียนของเขาโดยทั่วไปถือว่าเป็นตัวแทนของการแสดงออกทางเศรษฐกิจของเสรีนิยมในศตวรรษที่ 19 จนถึงภาวะเศรษฐกิจตกต่ำครั้งใหญ่และความรุ่งโรจน์ของเศรษฐศาสตร์สำนักเคนส์ในศตวรรษที่ 20 ในประวัติศาสตร์ ลัทธิเสรีนิยมทางเศรษฐศาสตร์เกิดขึ้นเพื่อตอบสนองต่อระบบฟิวดัลและลัทธิพาณิชยนิยม
ลัทธิเสรีนิยมทางเศรษฐกิจมีความเกี่ยวข้องกับตลาดและการเป็นเจ้าของสินทรัพย์ส่วนตัว กลุ่มเสรีนิยมทางเศรษฐกิจมีแนวโน้มที่จะต่อต้านการแทรกแซงของรัฐบาลและการคุ้มครองทางการค้าในเศรษฐกิจตลาดเมื่อสิ่งนั้นยับยั้งการค้าเสรีและการแข่งขัน แต่มีแนวโน้มที่จะสนับสนุนการแทรกแซงของรัฐบาลในกรณีที่สิ่งนั้นปกป้องสิทธิในทรัพย์สิน เปิดตลาดใหม่หรือระดมทุนเพื่อการเติบโตของตลาด และแก้ไขความล้มเหลวของตลาด
เต่าใบไม้ญี่ปุ่น

เต่าใบไม้ญี่ปุ่น หรือ เต่าใบไม้รีวกีว (ชื่อวิทยาศาสตร์: "Geoemyda japonica") เป็นชนิดของเต่าในวงศ์ Geoemydidae (เดิมชื่อ Bataguridae) ซึ่งเป็นสิ่งมีชีวิตเฉพาะถิ่นของหมู่เกาะรีวกีว ในประเทศญี่ปุ่น ในปี ค.ศ. 1975 ชนิดนี้ได้รับการกำหนดให้เป็นอนุสรณ์ธรรมชาติแห่งชาติญี่ปุ่น โดยชนิดนี้สามารถเติบโตได้ประมาณ 12.70–15.25 ซม. (5–6 นิ้ว) สำหรับในที่เลี้ยงที่ไม่ใช่ธรรมชาติ จะกินหนอน หอยทาก แมลง และผลไม้เป็นอาหาร เนื่องจากชนิดนี้หายากและมีรูปลักษณ์ที่น่าดึงดูดใจอย่างมาก ทำให้เป็นที่ต้องการของนักสะสมเต่าทั่วโลกอย่างยิ่ง
ในครั้งแรก ได้รับการพิจารณาให้เป็นชนิดย่อย ของ "Geoemyda spengleri" และได้รับการตั้งชื่อว่า "Geoemyda spengleri japonica" ซึ่งชนิดนี้ได้รับการอธิบายใหม่เป็นชนิดที่แยกจากกันและได้รับชื่อทวินามในปัจจุบันในปี ค.ศ. 1992
ลูกผสมระหว่างสกุลต่าง ๆ ของวงศ์ Geoemydidae ถือเป็นเรื่องปกติ และทราบดีว่าชนิดนี้สามารถผสมพันธุ์กับชนิด "Cuora flavomarginata" เพศผู้ ทั้งในที่เลี้ยงและในป่า
เชิงอรรถและอ้างอิง.
<templatestyles src="Reflist/styles.css" />
รัฐบาลเปลี่ยนผ่านซีเรีย (แก้ความกำกวม)

รัฐบาลเปลี่ยนผ่านซีเรีย อาจหมายถึง:
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
รัฐบาลเปลี่ยนผ่านซีเรีย

รัฐบาลเปลี่ยนผ่านซีเรีย  เป็นรัฐบาลเปลี่ยนผ่านชุดปัจจุบันของซีเรีย ก่อตั้งขึ้นเมื่อวันที่ 29 มีนาคม ค.ศ. 2025 ภายใต้การนำของประธานาธิบดีอะห์มัด อัชชะเราะอ์ โดยรัฐบาลชุดนี้เข้ามาแทนที่รัฐบาลเปลี่ยนผ่านชุดแรกที่มีมุฮัมมัด อัลบะชีร เป็นหัวหน้า. 
รัฐบาลชุดนี้ถูกประกาศโดยอัชชะเราะอ์ในพิธีที่จัดขึ้นที่ทำเนียบประธานาธิบดีในกรุงดามัสกัส ซึ่งรัฐมนตรีชุดใหม่ได้ทำพิธีสาบานตนและกล่าวสุนทรพจน์แสดงวิสัยทัศน์ของตน มีการจัดตั้งกระทรวงใหม่ 2 แห่ง ได้แก่ กระทรวงเยาวชนและกีฬา และกระทรวงบริหารจัดการภาวะฉุกเฉินและภัยพิบัติ โดยตำแหน่งนายกรัฐมนตรีถูกยกเลิก และกระทรวงพลังงานได้ก่อตั้งขึ้นจากการควบรวมของกระทรวงไฟฟ้า กระทรวงน้ำมันและทรัพยากรแร่ และกระทรวงทรัพยากรน้ำ
อาเรินแบร์ค

ประวัติศาสตร์.
ชื่อของอาเรินแบร์คปรากฏครั้งแรกในศตวรรษที่ 12 โดยตั้งชื่อตามหมู่บ้านอาเร็มแบร์คในเทือกเขาอาร์ซึ่งตั้งอยู่ในภูมิภาคไรน์ลันท์-ฟัลทซ์ของเยอรมนีในปัจจุบัน
ค.ศ. 1549–1645.
อาเรินแบร์คเริ่มต้นจากการเป็นเคาน์ตี จากนั้นใน ค.ศ. 1549 ได้เป็นรัฐไรชส์อุนมิทเทิลบาร์ไคท์ภายใต้จักรวรรดิโรมันอันศักดิ์สิทธิ์ และได้รับการยกฐานะเป็นราชรัฐใน ค.ศ. 1576 ก่อนจะกลายเป็นดัชชีใน ค.ศ. 1645
ค.ศ. 1789.
อาณาเขตการปกครองของดยุกแห่งอาเรินแบร์คมีการเปลี่ยนแปลงตลอดเวลา โดยประมาณ ค.ศ. 1789 ดัชชีแห่งนี้ตั้งอยู่ในภูมิภาคไอเฟิลทางฝั่งตะวันตกของแม่น้ำไรน์และประกอบด้วยเมืองต่างๆ เช่น อาเร็มแบร์ค, ชไลเดินและแคร์เพิน
อย่างไรก็ตาม แม้ว่าตัวดัชชีจะอยู่ในเยอรมนี แต่ตั้งแต่ศตวรรษที่ 15 เป็นต้นมา ดินแดนหลักของดยุกแห่งอาเรินแบร์คได้อยู่ในพื้นที่ที่ปัจจุบันคือประเทศเบลเยียม
ดัชชีก่อนยุคนโปเลียนมีพื้นที่ 413 ตารางกิโลเมตร (159 ตารางไมล์) และมีประชากรประมาณ 14,800 คน อยู่ในเครือราชรัฐแห่งแม่น้ำไรน์และมีพรมแดนติดกับดัชชียือลิช, รัฐผู้คัดเลือกโคโลญ, รัฐผู้คัดเลือกเทรียร์ และเคาน์ตีแห่งบลังเคินไฮม์
ค.ศ. 1798.
หลังจากกองทัพฝรั่งเศสเข้ายึดฝั่งตะวันตกของแม่น้ำไรน์ราว ค.ศ. 1798 (สนธิสัญญาแคมโปฟอร์มีโอและสนธิสัญญาลูว์เนวีล) ดยุกแห่งอาเรินแบร์คได้รับดินแดนใหม่ในปี 1803 ได้แก่ เคาน์ตีเฟสท์ เร็คคลิงเฮาเซิน, เคาน์ตีเม็พเพินและต่อมาได้แคว้นลอร์ดแห่งดือลเมิน
ค.ศ. 1810.
อาเรินแบร์คเข้าร่วมสมาพันธรัฐแห่งแม่น้ำไรน์แต่ใน ค.ศ. 1810 ก็ถูกรวมดินแดน โดยฝรั่งเศสผนวกดือลเมินและเม็พเพินและแกรนด์ดัชชีแบร์คผนวกเร็คคลิงเฮาเซิน
ค.ศ. 1814.
หลังการพ่ายแพ้ของนโปเลียนใน ค.ศ. 1814 และการยุบสมาพันธรัฐแห่งแม่น้ำไรน์ ดินแดนเดิมของอาเรินแบร์คถูกแบ่งระหว่างราชอาณาจักรปรัสเซียและราชอาณาจักรฮันโนเฟอร์ โดยดยุกแห่งอาเรินแบร์คในทั้งสองอาณาจักรกลายเป็นขุนนางท้องถิ่นที่ขึ้นตรงต่อกษัตริย์ของราชอาณาจักรนั้นๆ
ค.ศ. 1826.
ใน ค.ศ. 1826 ดินแดนอาเรินแบร์คในฮันโนเฟอร์ได้รับการตั้งชื่อว่า "ดัชชีอาเรินแบร์ค-เม็พเพิน" มีพื้นที่ 2,195 ตารางกิโลเมตรและมีประชากร 56,700 คน ส่วนเคาน์ตีเร็คคลิงเฮาเซินที่อยู่ในปรัสเซียมีพื้นที่ 780 ตารางกิโลเมตรและมีประชากร 64,700 คน
ดยุกแห่งอาเรินแบร์คยังคงเป็นตระกูลขุนนางที่มีชื่อเสียงในเบลเยียม สมาชิกในครอบครัวใกล้ชิดของดยุกจะได้รับตำแหน่งตามชื่อว่า "เจ้าชายแห่งอาเรินแบร์ค" โดยสายตระกูลนี้สืบเชื้อสายฝั่งบิดามาจากตระกูลลีญ
ป่าอาเรินแบร์คตั้งอยู่ทางตะวันออกเฉียงเหนือของประเทศฝรั่งเศส มีชื่อเสียงจากถนนหินกรวดที่ใช้ในการแข่งขันจักรยานรายการ Paris–Roubaix และเคยเป็นพื้นที่ทำเหมืองแร่จำนวนมากในอดีต
อิมิซุ

อิมิซุ  เป็นนครที่ตั้งอยู่ทางตะวันตกของจังหวัดโทยามะ ประเทศญี่ปุ่น มีขนาดพื้นที่ทั้งหมด มีจำนวนประชากร ณ วันที่ 1 มีนาคม ค.ศ. 2025 ประมาณ 88,366 คน และมีความหนาแน่นของประชากร 807 คน เป็นเทศบาลที่มีจำนวนประชากรมากเป็นอันดับ 3 ของจังหวัดโทยามะ
ภูมิศาสตร์.
นครอิมิซุตั้งอยู่ในที่ราบโทนามิ ทางตะวันตกเฉียงเหนือของจังหวัดโทยามะ มีแนวชายฝั่งทะเลญี่ปุ่นทางทิศเหนือ พื้นที่ส่วนใหญ่เป็นชุมชนกระจัดกระจายตามลักษณะเฉพาะของภูมิภาคนี้ในญี่ปุ่น
นครอิมิซุมีภูมิอากาศแบบอบอุ่นชื้นกึ่งเขตร้อน (การแบ่งเขตภูมิอากาศแบบเคิพเพิน "Cfa") มีลักษณะเด่นคือฤดูร้อนที่ไม่ร้อนจัด และฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในอิมิซุอยู่ที่ 14.0 °C ปริมาณน้ำฝนเฉลี่ยทั้งปีอยู่ที่ 2,380 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.5 °C และต่ำสุดในเดือนมกราคมอยู่ที่ประมาณ 2.7 °C
สถิตประชากร.
ตามข้อมูลสำมะโนประชากรของญี่ปุ่น จำนวนประชากรของนครอิมิซุค่อนข้างคงที่ในช่วงหลายทศวรรษที่ผ่านมา
ประวัติศาสตร์.
พื้นที่ที่เป็นนครอิมิซุในปัจจุบันเดิมเป็นส่วนหนึ่งของแคว้นโบราณที่ชื่อแคว้นเอ็ตจู และอยู่ภายใต้ปกครองของแคว้นศักดินาคางะในช่วงยุคเอโดะ
นครอิมิซุในปัจจุบันจัดตั้งขึ้นเมื่อวันที่ 1 พฤศจิกายน ค.ศ. 2005 จากการควบรวมนครชิมมินาโตะ เมืองไดมง โคซูงิ และโอชิมะ และหมู่บ้านชิโมะ (ทั้งหมดมาจากอำเภออิมิซุ) อำเภออิมิซุถูกยุบลงอันเป็นผลจากการควบรวมเทศบาลครั้งนี้
การเมืองการปกครอง.
นครอิมิซุมีการบริหารรูปแบบนายกเทศมนตรี-สภา โดยมีนายกเทศมนตรีที่มาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียวซึ่งประกอบด้วยสมาชิก 22 คน
เศรษฐกิจ.
ธุรกิจมีสำนักงานใหญ่อยู่ที่นครอิมิซุ เช่น อัลบิส (Albis) บริษัทค้าปลีกและค้าส่ง, มิเตอร์แก๊สโทโย (Toyo Gas Meter)
การศึกษา.
ประถมศึกษาและมัธยมศึกษา.
นครอิมิซุมีโรงเรียนประถม 15 แห่ง โรงเรียนมัธยมต้น 6 แห่งที่สังกัดเทศบาลนครอิมิซุ และมีโรงเรียนมัธยมปลาย 3 แห่งที่สังกัดคณะกรรมการการศึกษาจังหวัดโทยามะ นอกจากนี้ ทางจังหวัดยังเปิดโรงเรียนอาชีวศึกษาอีก 2 แห่งในนครอิมิซุ
ประตูชัย (เปียงยาง)

ประตูชัย (เกาหลี: ; ฮันจา: ; เอ็มอาร์: "Kaesŏnmun"; "แคซ็อนมุน") เป็นประตูชัยในกรุงเปียงยาง ประเทศเกาหลีเหนือ สร้างขึ้นเพื่อเป็นอนุสรณ์ถึงการต่อต้านญี่ปุ่นของเกาหลีตั้งแต่ ค.ศ. 1925 ถึง 1945 เป็นประตูอนุสรณ์ที่สูงเป็นอันดับสองของโลก รองจากอนุสรณ์สถานแห่งการปฏิวัติในเม็กซิโก โดยมีความสูง และกว้าง 
สร้างขึ้นใน ค.ศ. 1982 บนจัตุรัสชัยชนะกลับคืน ณ เชิงเขาโมรัน  ในกรุงเปียงยาง เมืองหลวงของประเทศเกาหลีเหนือ เพื่อเป็นเกียรติแก่บทบาทของคิม อิล-ซ็องในการต่อต้านทางทหารเพื่อเอกราชของเกาหลี เปิดตัวในโอกาสวันคล้ายวันเกิดครบรอบ 70 ปีของเขา หินแกรนิตสีขาวขัดแต่งอย่างประณีตแต่ละก้อนจากทั้งหมด 25,500 ก้อนนั้นแสดงถึงแต่ละวันในชีวิตของเขาจนถึงจุดนั้น
การออกแบบ.
ประตูชัยนี้จำลองมาจากอาร์กเดอทรียงฟ์ในปารีส แต่สูงกว่า ประตูมีห้องหลายสิบห้อง ราวระเบียง ชานชมวิว และลิฟต์ นอกจากนี้ยังมีทางเข้าซุ้มโค้งสี่ทาง แต่ละทางสูง ตกแต่งด้วยดอกอาซาเลียแกะสลักบริเวณส่วนโค้ง บนประตูมีการสลักบทเพลงสรรเสริญการปฏิวัติ "เพลงของนายพลคิม อิล-ซ็อง" และปี ค.ศ. 1925 ซึ่งเป็นปีที่ประวัติศาสตร์เกาหลีเหนือระบุว่าคิมเริ่มต้นการเดินทางเพื่อปลดปล่อยประเทศจากการปกครองของญี่ปุ่น บนประตูยังมีการแสดงปี ค.ศ. 1945 ซึ่งเป็นปีที่เกาหลีได้รับการปลดปล่อย
ประตูจะสว่างไสวในเวลากลางคืนและมีเครื่องกำเนิดไฟฟ้าดีเซลทรงกระบอกเดี่ยวของตัวเองในกรณีไฟฟ้าหลักดับ
หมายเหตุ.
<templatestyles src="Reflist/styles.css" />
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
โคแม็ก ซี949

โคแม็ก ซี949 เป็นแผนการพัฒนาอากาศยานความเร็วเหนือเสียงที่ออกแบบและจะผลิตโดยโคแม็ก บริษัทผลิตอากาศยานสัญชาติจีน 
การพัฒนา.
เมื่อเดือนมีนาคม ค.ศ. 2025 "เซาท์ไชนามอร์นิงโพสต์" ได้รายงานการเริ่มพัฒนาโครงการซี949 โดยโคแม็ก
ข้อมูลจำเพาะ.
ลักษณะทั่วไป
สมรรถนะ* ความเร็วสูงสุด: Mach 1.6
สตูถั่วลิสง

สตูถั่วลิสง หรือ โซสอาราชิด (IPA: [sos a.ʁa.ʃid]) เป็นน้ำปรุงรสที่ทำจากถั่วลิสง เป็นอาหารปรุงตามบ้านที่พบเห็นได้ทั่วไปในแอฟริกาตะวันตก ในประเทศเซเนกัล และ ประเทศมาลี เรียกว่า มาเฟ (Mafé) และในประเทศแกมเบีย เรียกว่า โดโมดา (Domoda)
การปรุงและรสชาติ.
ในการปรุงอาหารในครัวเรือนของชาวแอฟริกาตะวันตก มักนิยมทำข้าวกับซอสปูว์เรซึ่งคล้ายกับข้าวแกงกะหรี่ของประเทศญี่ปุ่น เครื่องปรุงรสที่ใช้ ได้แก่มะเขือเทศสำหรับรสเปรี้ยว เนยถั่วลิสงสำหรับรสหวานและรสโคกุ และ พริกแดงสำหรับรสเผ็ด บางทีก็ทำให้ข้นหนืดด้วยแป้งสาลี หรือกระเจี๊ยบบด ซอสพื้นฐานที่ทำจากเนยถั่วจะมีรสชาติคล้ายกับซอสที่ใช้ในสะเต๊ะ ซึ่งเป็นอาหารปิ้งย่างเสียบไม้แบบอินโดนีเซีย
โลแกน ซาร์เจนต์

โลแกน ฮันเตอร์ ซาร์เจนต์ (เกิด 31 ธันวาคม ค.ศ. 2000) เป็นนักแข่งรถชาวอเมริกัน แข่งรถครั้งล่าสุดในการแข่งขันฟอร์มูลาวันตั้งแต่ฤดูกาล ถึง 
ซาร์เจนต์เกิดและเติบโตที่เมืองฟอร์ตลอเดอร์เดล รัฐฟลอริดา โดยเขาเป็นหลานชายของนักธุรกิจพันล้าน #เปลี่ยนทาง และน้องชายของ#เปลี่ยนทาง ซึ่งเป็นนักแข่งรถสต็อกคาร์ ซาร์เจนต์เริ่มต้นอาชีพด้วยการแข่งรถคาร์ตที่ประสบความสำเร็จ โดยเขาประสบความสำเร็จมากที่สุดจากผลงานชนะเลิศใน ฤดูกาล 2015 ซาร์เจนต์เลื่อนขึ้นสู่การแข่งขันฟอร์มูลาระดับรองใน ค.ศ. 2016 และได้อันดับรองชนะเลิศในการแข่งขัน และอันดับที่สามในการแข่งขัน เขาขึ้นมาแข่งขันเอฟไอเอฟอร์มูลาทรี ฤดูกาล และได้อันดับที่สามในกับเปรมา จากนั้นเขาได้เข้าแข่งขันเอฟไอเอฟอร์มูลาทู ฤดูกาล และได้อันดับที่สี่ในกับคาร์ลิน
ซาร์เจนต์เป็นสมาชิกวิลเลียมส์ไดรเวอร์อะแคเดมีตั้งแต่ ค.ศ. 2021 และเซ็นสัญญากับวิลเลียมส์เพื่อเข้าร่วมการแข่งขันฟอร์มูลาวันในฤดูกาล เขาแข่งขันรายการแรกที่ และสะสมคะแนนได้หนึ่งแต้มที่#เปลี่ยนทาง ซึ่งเป็นเพียงคะแนนเดียวในการแข่งขันฟอร์มูลาวันของเขา ซาร์เจนต์รักษาตำแหน่งนักแข่งหลักในฤดูกาล ก่อนจะถูกแทนที่โดย ฟรังโก โกลาปินโต หลังการแข่งขัน จากผลงานโดยรวมของเขาที่เกิดอุบัติเหตุหลายครั้งจนรถได้รับความเสียหายอย่างหนัก
อำเภอนากานีกาวะ

อำเภอนากานีกาวะ  เป็นอำเภอที่ตั้งอยู่ทางตอนกลางค่อนไปทางตะวันออกของจังหวัดโทยามะ ประเทศญี่ปุ่น มีขนาดพื้นที่ทั้งหมด 547.47 ตารางกิโลเมตร มีจำนวนประชากร ณ วันที่ 1 มีนาคม ค.ศ. 2025 ประมาณ 44,628 คน มีความหนาแน่นของประชากร 81.5 คนต่อตารางกิโลเมตร
อำเภอนากานีกาวะได้รับการจัดตั้งเมื่อ ค.ศ. 1896 (เมจิที่ 29) อาณาเขตในอดีตของอำเภอนี้มีพื้นที่ครอบคลุมเทศบาลต่าง ๆ ในปัจจุบัน ได้แก่ เมืองคามิอิจิ เมืองทาเตยามะ และหมู่บ้านฟูนาฮาชิ รวมทั้งบางส่วนของนครนาเมริกาวะและนครโทยามะ (ทางตะวันออกของแม่น้ำโจงันจิ)
เทศบาล.
อำเภอนากานีกาวะในปัจจุบันประกอบด้วย 2 เทศบาลเมือง และ 1 เทศบาลหมู่บ้าน ได้แก่
เลอ็อน ไดรไซท์

เลอ็อน ทิม ไดรไซท์ (27 ตุลาคม ค.ศ. 1995 –) เป็นกองหน้าฮอกกี้น้ำแข็งระดับอาชีพชาวเยอรมัน และเป็นผู้ช่วยกัปตันของทีมเอดมันตันออยเลอส์ในศึกแนชันแนลฮอกกีลีก (NHL) ซึ่งใน ค.ศ. 2020 ไดรไซท์กลายเป็นนักฮอกกี้น้ำแข็งชาวเยอรมันคนแรกที่ได้รับถ้วยรางวัลอาร์ต รอส ในฐานะผู้ทำคะแนนสูงสุดในศึกเอ็นเอชแอล, ถ้วยรางวัลฮาร์ตเมโมเรียลในฐานะผู้เล่นทรงคุณค่าของฤดูกาลปกติ และรางวัลเท็ด ลินด์ซีย์ สำหรับผู้เล่นที่โดดเด่นที่สุด นอกจากนี้ เขายังได้ถ้วยรางวัลมอริส "ร็อกเกต" ริเชิร์ด ในฐานะผู้ทำประตูสูงสุดของลีกใน ค.ศ. 2025 รวมถึงได้รองชนะเลิศรางวัลดังกล่าวใน ค.ศ. 2019 และ ค.ศ. 2022 ตลอดจนได้รองชนะเลิศถ้วยรางวัลอาร์ต รอส ใน ค.ศ. 2021 โดยได้รับการยกย่องอย่างกว้างขวางว่าเป็นหนึ่งในนักฮอกกี้น้ำแข็งที่ดีที่สุดในเอ็นเอชแอล
ไดรไซท์เป็นบุตรชายของเพเทอร์ ไดรไซท์ อดีตนักฮอกกี้น้ำแข็งทีมชาติเยอรมนี ซึ่งเป็นตัวแทนของประเทศเยอรมนีตะวันตกและเยอรมนีในการแข่ง 146 นัด รวมถึงการแข่งชิงแชมป์โลก, เวิลด์คัพ ตลอดจนกีฬาโอลิมปิกฤดูหนาว ค.ศ. 1988, 1992 และ 1998
ไดรไซท์ถูกเลือกเป็นอันดับสองโอเวอร์ออลในการคัดพลต่างชาติซีเอชแอล ค.ศ. 2012 โดยทีมพรินซ์อัลเบิร์ตไรเดอส์ และหลังจากอยู่กับทีมพรินซ์อัลเบิร์ตไรเดอส์มาสองฤดูกาล เขาได้รับเลือกในอันดับสามโอเวอร์ออลโดยทีมเอดมันตันออยเลอส์ในการคัดพลเอ็นเอชแอล ค.ศ. 2014
ชีวิตช่วงต้น.
ไดรไซท์เกิดเมื่อวันที่ 27 ตุลาคม ค.ศ. 1995 ในโคโลญ ประเทศเยอรมนี โดยมีพ่อชื่อเพเทอร์ และแม่ชื่อซันดรา ไดรไซท์ เมื่อยังเป็นเด็ก พ่อของไดรไซท์เล่นฮอกกี้น้ำแข็งให้แก่ทีมเคิลเนอร์ไฮเอในศึกด็อยท์เชอไอสฮอคีกีลีกาและเข้าร่วมการแข่งโอลิมปิกฤดูหนาวสามครั้งร่วมกับทีมชาติเยอรมนี ส่วนไดรไซท์เล่นกีฬาหลายประเภทเมื่อยังเป็นเด็ก รวมถึงฟุตบอล แต่สิ่งที่สนใจมากที่สุดคือฮอกกี้น้ำแข็ง ครั้นในวัยรุ่น ไดรไซท์ได้ทำหน้าที่ร่วมกับทีมเคิลเนอร์ไฮเอรุ่นอายุไม่เกิน 16 ปี และทีมอาดเลอร์มันไฮม์รุ่นอายุไม่เกิน 18 ปี ขณะเดียวกันก็เล่นสเกตร่วมกับทีมราเวินส์บวร์คทาวเวอร์สตาส์ ซึ่งเป็นทีมที่พ่อของเขาเป็นผู้ฝึกสอน และในช่วงฤดูกาล 2011–12 ของด็อยท์เชอนัควุคลีกา ("Deutsche Nachwuchsliga") ไดรไซท์ได้ทำ 21 ประตู และ 56 คะแนน ใน 35 เกมให้แก่ทีมยุงอาดเลอร์มันไฮม์ รวมถึงได้รับการเสนอชื่อให้เป็นผู้เล่นแห่งปีของลีกดังกล่าว
เทอร์กี!

เทอร์กี (Turkey!) เป็นซีรีส์ออริจินัลอนิเมะทางโทรทัศน์ของญี่ปุ่นเกี่ยวกับโบว์ลิ่งและการเดินทางข้ามเวลา ซึ่งสร้างโดยสตูดิโอทัตสึโนโกะ โปรดักชั่นภายใต้ชื่อบัคเคนเรคคอร์ดและผลิตโดยโพนีแคนยอน โดยมีฉากในเมืองชิกูมะ จังหวัดนางาโนะ เริ่มออกอากาศในเดือนกรกฎาคม พ.ศ. 2568
ให้เสียงโดย: ฮานะ ฮิชิกาวะ
ให้เสียงโดย: คานะ อิจิโนเซะ
ให้เสียงโดย: ฮารูกิ อิวาตะ
ให้เสียงโดย: ยูกิ เท็มมะ
ให้เสียงโดย: อายาซะ อิโต
ให้เสียงโดย: โนริโกะ ฮิดากะ
ให้เสียงโดย: ยูโกะ มินางูจิ
ให้เสียงโดย: คิกูโกะ อิโนอูเอะ
ให้เสียงโดย: มิกิ อิโต
ให้เสียงโดย: เร ซากูมะ
การผลิตและการเปิดตัว.
"เทอร์กี" กำกับโดยซูซูมุ คุโด และเขียนบทโดยนาโอมิ ฮิรุตะ โดยมี ไอริ ทาเกกาวะเป็นผู้ออกแบบตัวละคร ยูกิ ฮายาชิเป็นผู้แต่งเพลงประกอบ และโพนีแคนยอนเป็นผู้อำนวยเพลง ซีรีส์นี้เริ่มออกอากาศในวันที่ 9 กรกฎาคม พ.ศ. 2568 ทางรายการ #เปลี่ยนทาง ของช่องนิปปงทีวีและช่องอื่น ๆ เพลงเปิดของเรื่องคือ Hyakunichisou ร้องโดยนักแสดงหลักทั้ง 5 คนภายใต้ชื่อ "ชมรมโบว์ลิ่งโรงเรียนมัธยมอิคโคคุกัง จังหวัดนากาโนะ" ขณะที่เพลงปิดของเรื่องคือ Moshimo (もしも) ร้องโดย#เปลี่ยนทาง
โชดัน (ยศ)

โชดัน (初段) หรือ โชดัง ซึ่งแปลตามตัวอักษรว่า "ระดับเริ่มต้น" เป็นระดับสายดำที่ต่ำที่สุดในศิลปะการต่อสู้ของญี่ปุ่น รวมทั้งในเกมโกะด้วย โดย "ดั้ง" ลำดับที่ 2 (2nd dan) จะสูงกว่า "โชดัง" แต่ตามธรรมเนียมแล้ว ดั้งลำดับที่ 1 จะเรียกว่า "โชดัง" ไม่ใช่ "อิจิดัง" เนื่องจากตัวอักษรญี่ปุ่น 初 ("โช" หรือออกเสียงอีกแบบว่า "ฮัตสึ") มีความหมายว่า แรก ใหม่ หรือ เริ่มต้น
"โชดัง" มักถูกเรียกว่า "ดั้งลำดับที่หนึ่ง (first dan) " และเป็นส่วนหนึ่งของระบบการจัดลำดับระดับ "คิว"/"ดั้ง" ที่ใช้กันทั่วไปในศิลปะการต่อสู้สมัยใหม่ของญี่ปุ่น คำนี้สามารถใช้เรียกทั้ง "ระดับ" ที่บุคคลถืออยู่ และใช้เรียกตัวบุคคลได้เช่นกัน (เช่น สามารถพูดได้ทั้งว่า "เขาถือระดับโชดัง" และ "ฉันเป็นโชดังในศิลปะการต่อสู้อะไรบางอย่าง")
สายดำ (ศิลปะการต่อสู้)

ในศิลปะการต่อสู้ของเอเชียตะวันออกสมัยใหม่ สายดำ มักถูกเชื่อมโยงกับความเชี่ยวชาญ แต่ในบางกรณีอาจหมายถึงเพียงแค่ความชำนาญในระดับหนึ่ง ขึ้นอยู่กับแต่ละศิลปะการต่อสู้ การใช้สายคาดเอวที่มีสีแตกต่างกันตามระดับ เป็นแนวคิดที่เกิดขึ้นค่อนข้างใหม่ โดยเริ่มมีขึ้นในช่วงทศวรรษ 1880
แหล่งกำเนิด.
การใช้สีของสายคาดเอวอย่างเป็นระบบเพื่อแสดงระดับชั้น ถูกนำมาใช้ครั้งแรกในประเทศญี่ปุ่นโดยจิโกโระ คาโนะ ผู้ก่อตั้งยูโด ในช่วงทศวรรษ 1880 ก่อนหน้านั้น ครูผู้สอนโคริวในศิลปะการต่อสู้ญี่ปุ่นมักจะมอบเพียงใบรับรองระดับชั้นเท่านั้น
ในระยะแรกจะใช้โอบิ (สายคาดเอวแบบกว้าง) โดยผู้ฝึกจะสวมกิโมโนในการฝึก จึงมีการใช้เพียงสายสีขาวและสายดำเท่านั้น ระบบการจัดลำดับระดับด้วยสีสายเช่นนี้ไม่ค่อยพบในศิลปะการต่อสู้ที่ไม่ได้มีต้นกำเนิดจากตะวันออกไกล แต่ก็มีการนำไปใช้ในบางระบบ เช่น Marine Corps Martial Arts Program ของนาวิกโยธินสหรัฐฯ
ระดับขั้นสัมพัทธ์.
ระดับขั้นและสายคาดเอวไม่สามารถเทียบเท่ากันได้ระหว่างศิลปะการต่อสู้แต่ละแขนง สไตล์ หรือแม้แต่ภายในองค์กรเดียวกันบางแห่ง ในบางศิลปะการต่อสู้ อาจได้สายดำภายในเวลาเพียงสามปีหรือน้อยกว่านั้น ขณะที่ในบางแขนงอาจต้องฝึกฝนอย่างต่อเนื่องเป็นเวลาสิบปีหรือมากกว่านั้น การทดสอบเพื่อเลื่อนขั้นเป็นสายดำมักจะเข้มงวดกว่าและมีความเป็นระบบมากกว่าการทดสอบระดับล่าง
ความสามารถ.
ตรงกันข้ามกับภาพจำที่ว่า "สายดำคือผู้เชี่ยวชาญ" โดยทั่วไปแล้วการได้สายดำแสดงว่าผู้สวมใส่มีความชำนาญในเทคนิคและหลักการพื้นฐานของศิลปะการต่อสู้นั้น ๆ แล้ว
อีกวิธีในการอธิบายแนวคิดนี้คือการเชื่อมโยงกับคำศัพท์ที่ใช้ในศิลปะการต่อสู้ของญี่ปุ่น เช่น โชดัน (ระดับสายดำขั้นแรก) ซึ่งหมายถึง "ก้าวแรก" หรือ "ขั้นเริ่มต้น" ส่วนระดับถัดไปคือนิดันและซันดัน โดย "นิ" แปลว่าสอง และ "ซัน" แปลว่าสาม หมายถึงขั้นที่สอง ขั้นที่สาม ตามลำดับ
เนื่องจาก "สายดำ" มักถูกมองว่าเป็นสัญลักษณ์ของสถานะ จึงมีบางแห่งนำมาใช้เป็นกลยุทธ์ทางการตลาด ตัวอย่างเช่น โรงเรียนบางแห่งอาจรับประกันว่าจะได้รับสายดำภายในระยะเวลาหนึ่ง หรือจ่ายเงินจำนวนหนึ่ง โรงเรียนในลักษณะนี้มักถูกเรียกว่า McDojo หรือ "โรงงานผลิตสายคาดเอว" โดยในบางกรณียังมีสมาคมที่ขายระดับดั้งขั้นสูง ซึ่งส่งผลให้มีผู้เรียกตนเองว่าเป็น "ปรมาจารย์ขั้น 8 หรือ 9" มากมายในสหรัฐอเมริกา ทั้งที่ไม่มีหลักฐานยืนยันความสามารถดังกล่าวอย่างเพียงพอ
การสอน.
ในโรงเรียนศิลปะการต่อสู้ของญี่ปุ่นบางแห่ง เมื่อนักเรียนได้รับสายดำแล้ว พวกเขาอาจเริ่มทำหน้าที่เป็นผู้ช่วยสอน และอาจถูกเรียกว่า เซ็มไป (รุ่นพี่) หรือ เซ็นเซย์ (อาจารย์) ขึ้นอยู่กับระดับ ในโรงเรียนอื่น ๆ อาจต้องรอจนถึงระดับซันดัน (สายดำขั้นสาม) ถึงจะได้รับการเรียกว่าเซ็นเซย์ หรือในศิลปะการต่อสู้ของเกาหลีอาจใช้คำว่า หรือ ซาบอม สำหรับผู้ที่มีระดับสายดำขั้นสองขึ้นไป ซึ่งสื่อถึงประสบการณ์ที่มากขึ้นและความเข้าใจในการถ่ายทอดศิลปะการต่อสู้อย่างแท้จริง
ขั้นระดับสูง.
ในศิลปะการต่อสู้ของญี่ปุ่น การแบ่งระดับของสายดำเพิ่มเติมมักเกี่ยวข้องกับระดับ "ดั้ง" และแสดงโดยการใช้ "แถบ" บนสายคาดเอว คำว่า ยูดันฉะ (Yūdansha) ซึ่งแปลโดยประมาณว่า "ผู้ที่ถือระดับดั้ง" มักใช้เรียกผู้ที่มีสายดำแล้ว แม้ว่าสายจะยังคงเป็นสีดำ แต่อาจมีแถบหรือเครื่องหมายอื่นเพิ่มเข้ามาเพื่อแสดงถึงความอาวุโส
ใน ยูโด และบางแขนงของ คาราเต้ ผู้ที่มีระดับดั้งที่หก (6 ดั้ง) จะสวมสายแดง-ขาว สายแดง-ขาวนี้มักใช้เฉพาะในโอกาสที่เป็นทางการ และในระหว่างการฝึกมักยังคงใช้สายดำตามปกติ สำหรับระดับดั้งที่ 9 หรือ 10 บางโรงเรียนอาจมอบ สายแดง ให้
ในบางแขนงของ ยูยิตสู ระดับ ชิฮัง (Shihan) และสูงกว่านั้นอาจสวมสายสีม่วง แม้สายจะมีสีแตกต่างกัน แต่โดยรวมมักยังเรียกรวมกันว่า "สายดำ"
วัดลาย (จังหวัดสุโขทัย)

วัดลาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลทุ่งหลวง อำเภอคีรีมาศ จังหวัดสุโขทัย ที่ดินตั้งวัดเนื้อที่ 39 ไร่ 2 งาน 94 ตารางวา
วัดลาย แต่เดิมเป็นวัดร้างเก่าแก่ แต่เดิมชื่อ วัดป่าเลย์ไลยก์ เพราะบุพการีสมัยก่อนเรียกกันต่อมาเช่นนั้นดังปรากฏหลักฐานที่น่าเชื่อเช่นนั้น ก็เพราะมีป่าต้นยางและป่าตาลสมัยก่อนเมื่อถึงคราวดอกไม้บานในฤดูแล้ง จะมีฝูงผึ้งมาจับที่ต้นยางทุก ๆ ปี สำหรับต้นตาลหรือป่าตาลเดิม ยังปรากฏอยู่ 2 ต้น อยู่ทางทิศเหนือของอุโบสถปัจจุบัน ต้นเก่าโค่นล้มไป แต่มีต้นใหม่เกิดขึ้นมาแทนที่
ตามหลักฐานโบราณวัตถุที่ปรากฏ คือ แท่นอุโบสถ แท่นเจดีย์เก่า และใบเสมา 2 ใบ แกะสลักลายเส้นลงบนแผ่นหิน อายุอิฐที่ฐานของอุโบสถก็เช่นเดียวกับอิฐที่ฐานอุโบสถและฐานเจดีย์เมืองเก่าสุโขทัย ตามประวัติระบุว่าสร้างเมื่อ พ.ศ. 1885 ต่อมาพระอุปัชฌาย์ต่วน ธมฺมปญฺโญ หรือหลวงปู่ต่วนวาจาสิทธิ์ เจ้าอาวาสรูปแรกของวัดลาย ได้เข้ามาบูรณะจนได้รับพระราชทานวิสุงคามสีมา เมื่อ 27 กันยายน พ.ศ. 2481
อาคารเสนาสนะประกอบด้วยศาลาการเปรียญกว้าง 8 เมตร ยาว 15.50 เมตร เป็นอาคารไม้กึ่งคอนกรีต สร้างเมื่อ พ.ศ. 2498 กุฏิกว้าง 4.50 เมตร ยาว 10.50 เมตร จำนวน 1 หลัง กุฏิกว้าง 7 เมตร ยาว 15 เมตร จำนวน 6 หลัง อุโบสถกว้าง 8.55 เมตร ยาว 15.50 เมตร สร้างเสร็จเมื่อ พ.ศ. 2480 วิหารกว้าง 10.50 เมตร ยาว 12.50 เมตร เป็นอาคารไม้เทพื้นด้วยคอนกรีต สร้างเสร็จเมื่อ พ.ศ. 2503 และได้บูรณะสร้างเป็นอาคารเทพื้นด้วยคอนกรีตขึ้นใหม่ สร้างเสร็จเมื่อ พ.ศ. 2561
ศึกล้างเมืองมาร

'ศึกล้างเมืองมาร"  
ละครโทรทัศน์ฮ่องกงแนวกำลังภายในกึ่งแฟนตาซี ผลิตโดยช่องทีวีบี ในปีพ.ศ. 2527 (1984) นําแสดงโดย หลิวเต๋อหัว, อู๋ฉี่หัว และ จ้าว หย่าจือ ตอนออกอากาศครั้งแรกในฮ่องกงได้รับความนิยมในระดับกลาง ๆ แต่กลับฮิตถล่มทลายในอินเดียและย่านชุมชนชาวจีนสหรัฐอเมริกา
เรื่องย่อ.
ฟู่ชิงหยุน (หลิวเต๋อหัว) และ มู่หยงไป๋ (อู๋ฉี่หัว) เป็นคนฝ่ายธรรมะ ปลอมตัวเข้าไปที่เมืองมาร และได้เจอกับ ถังฉี (เจ้าหย่าจือ) สุดท้ายฟู่ชิงหยุนถึงได้รู้ความจริงว่าที่แท้ตัวเองเป็นลูกของประมุขเมืองมาร
การคัดเลือกนักแสดงและผลตอบรับในฮ่องกง.
ย้อนไปในช่วงต้นปีพ.ศ. 2526 (1983) ทางช่องทีวีบี ได้มีการคัดเลือกนักแสดง ในบท เอี้ยก้วย กับ เซี่ยวเล่งนึ่ง 
ช่วงแรก ๆ ทางทีวีบี มีการพิจารณา จ้าวหย่าจือ ในบท เซี่ยวเล่งนึ่ง โดยจะให้ประชันบทบาทกับ วังหมิงฉวน ในบท อึ้งย้ง (วัยกลางคน) 
แต่ต่อมา ทางทีวีบี ตัดชื่อออก (ด้วยเหตุผลบางประการ) และพิจารณาสองคน คือ หวงซิ่งซิ่ว กับ เฉินอวี้เลียน ในบท เซี่ยวเล่งนึ้ง แทน จนท้ายที่สุดมาได้คนหลัง และได้ โอวหยังเพ่ยซัน มารับบท อึ้งยังวัยกลางคน
ต้นปีพ.ศ. 2527 (1984) เนื่องจากผู้ชมทางบ้าน อยากรู้ว่าถ้า จ้าวหย่าจือ แสดงคู่กับ หลิวเต๋อหัว จะมีเคมีเข้ากันไหม ต่อมา ทางช่องทีวีบี เลยให้ทั้งสองคนลองมาเล่นคู่กันดูในเรื่อง ศึกล้างเมืองมาร ที่กำลังจะเปิดกล้อง
เมื่อออกอากาศ ผู้ชมทางบ้านและสื่อต่างมีความเห็นตรงกันว่า เคมีระหว่าง จ้าวหย่าจือ กับ หลิวเต็อหัว ทั้งคู่ดูเป็นพี่น้องกันมากกว่าคู่รัก ด้วยอายุที่ห่างกันมากพอสมควร ส่วนเรตติ้งในฮ่องกงของเรื่องนี้ได้รับความนิยมในระดับหนึ่ง แต่ไม่มากนัก (นับได้ว่าเป็นการโคจรมาเจอกันในบทพระ-นาง เป็นครั้งแรกและครั้งสุดท้ายของทั้งสองคน)
แต่ทว่าเมื่อนำไปออกอากาศในย่านชุมชนชาวจีนที่ สหรัฐอเมริกา กลับได้รับรางวัลยอดผู้ชมในระดับเหรียญเงิน และฮิตมากในอินเดีย
ออกอากาศในไทย.
ออกอากาศครั้งแรก ในปีพ.ศ. 2528 ทาง ช่อง 7 เวลา 22.00-22.30 ทุกวันเว้นวันศุกร์
ภาพเหมือนของแฟรงคลิน ดี. โรเซอเวลต์ที่ยังไม่เสร็จ

ภาพเหมือนของแฟรงคลิน ดี. โรเซอเวลต์ที่ยังไม่เสร็จ  เป็นภาพสีน้ำของแฟรงคลิน ดี. โรเซอเวลต์ ประธานาธิบดีสหรัฐอเมริกา โดยเอลิซาเบธ ชูมาทอฟฟ์ ชูมาทอฟฟ์ได้รับมอบหมายให้วาดภาพเหมือนของโรเซอเวลต์ และเริ่มวาดภาพในราวเที่ยงวันของวันที่ 12 เมษายน ค.ศ. 1945 ขณะกำลังนั่งวาดภาพ โรเซอเวลต์บ่นว่าปวดหัวและล้มลง ประธานาธิบดีซึ่งมีอาการเลือดออกในสมองถึงแก่อสัญกรรมในวันเดียวกัน
ชูมาทอฟฟ์ไม่เคยวาดภาพเหมือนนี้ให้เสร็จ แต่ต่อมาเธอได้วาดภาพใหม่ที่แทบจะเหมือนกันทุกประการโดยอาศัยความทรงจำ ภาพเหมือนที่วาดไม่เสร็จนี้ถูกแขวนไว้ที่บ้านพักของโรเซอเวลต์ ซึ่งก็คือลิตเทิลไวท์เฮาส์ ในเมืองวอร์มสปริงส์ รัฐจอร์เจีย โดยมีภาพเหมือนที่วาดเสร็จแล้ววางอยู่ข้าง ๆ
ประวัติ.
ใน ค.ศ. 1943 ชูมาทอฟฟ์ได้รับคำบอกเล่าจากลูซี เมอร์เซอร์ รัทเทอร์เฟิร์ด เพื่อนและลูกค้าของเธอ ซึ่งเป็นภรรยาลับของประธานาธิบดีด้วยว่า:
<templatestyles src="แม่แบบ:คำพูด/style.css" />
รัทเทอร์เฟิร์ดจะดำเนินการจัดเตรียมต่อไป โดยชูมาทอฟฟ์ตกลงที่จะเข้าร่วมเป็นเวลาสองวันภายในเวลาสองสัปดาห์ เธอกล่าวถึงข้อตกลงดังกล่าวว่า "ฉันติดอยู่กับสิ่งที่ฉันไม่ได้ปรารถนาหรือวางแผนไว้" เธอกล่าวต่ออีกว่าไม่สามารถปฏิเสธเกียรติที่ได้รับเลือกให้เป็นคณะกรรมาธิการประธานาธิบดีได้
การวาดภาพ.
เอลิซาเบธ ชูมาทอฟฟ์เริ่มทำงานวาดภาพเหมือนประธานาธิบดีเมื่อช่วงเที่ยงของวันที่ 12 เมษายน ค.ศ. 1945 ขณะที่โรเซอเวลต์กำลังรับประทานอาหารกลางวันอยู่ โรเซอเวลต์ก็พูดว่า "ผมปวดหัวหนักมาก" จากนั้นเขาก็ทรุดตัวไปข้างหน้าบนเก้าอี้ในอาการหมดสติ และถูกหามเข้าไปในห้องนอน ดร. โฮเวิร์ด บรูนน์ แพทย์โรคหัวใจที่ดูแลประธานาธิบดี วินิจฉัยว่าประธานาธิบดีมีเลือดออกในสมองอย่างรุนแรง โรเซอเวลต์ไม่รู้สึกตัวอีกเลยและถึงแก่อสัญกรรมในเวลา 15.35 น. ของวันนั้น ชูมาทอฟฟ์ไม่เคยวาดภาพเหมือนให้เสร็จ
ภาพเหมือนที่ยังวาดไม่เสร็จนี้ถูกแขวนไว้ที่สถานพักผ่อนเพื่อสุขภาพและพักผ่อนของโรเซอเวลต์ในเมืองวอร์มสปริงส์ รัฐจอร์เจีย ซึ่งรู้จักกันในชื่อว่าลิตเติลไวท์เฮาส์
ต่อมา ชูมาทอฟฟ์ตัดสินใจวาดภาพเหมือนนี้ให้เสร็จเพื่อรำลึกถึงโรเซอเวลต์ เธอสร้างภาพวาดใหม่ตามความทรงจำ ข้อแตกต่างประการหนึ่งก็คือเนคไทที่เป็นสีแดงในต้นฉบับจะเป็นสีน้ำเงินในภาพวาดที่เสร็จแล้ว ด้านอื่น ๆ ทั้งหมดจะเหมือนกันโดยสิ้นเชิง ภาพเหมือนที่ทำเสร็จแล้วจัดแสดงอยู่ที่นิทรรศการมรดกข้าง ๆ ภาพต้นฉบับที่อุทยานประวัติศาสตร์ลิตเทิลไวท์เฮาส์ในเมืองวอร์มสปริงส์
ออร์ลันโดฟูริโอสโซ

ออร์ลันโดฟูริโอสโซ ("ความคลุ้มคลั่งของออร์ลันโด") เป็นบทกวีมหากาพย์ภาษาอิตาลีซึ่งเขียนโดยลูโดวีโก อริโอสโต (ค.ศ. 1474–1533) แต่งขึ้นระหว่าง ค.ศ. 1506–1532 และตีพิมพ์ครั้งแรกใน ค.ศ. 1516 ก่อนจะเผยแพร่ฉบับสมบูรณ์ใน ค.ศ. 1532 "ออร์ลันโดฟูริโอสโซ" เป็นตอนต่อของ "ออร์ลันโดอินนาโมราโต" ("Orlando innamorato"; "ออร์ลันโดในห้วงรัก") มหากาพย์ที่ยังไม่สมบูรณ์ของมัตเตโอ มารีอา โบยาร์โด กวีสมัยฟื้นฟูศิลปวิทยาในอิตาลี ฉากหลังทางประวัติศาสตร์และตัวละครในมหากาพย์เรื่องนี้มีลักษณะบางอย่างร่วมกับ "เพลงแห่งรอล็อง" เพลงขับวีรกรรมภาษาฝรั่งเศสเก่าสมัยคริสต์ศตวรรษที่ 11 ที่เล่าถึงการตายของรอล็อง มหากาพย์เรื่องนี้ยังเป็นบทร้อยกรองวีรคติอัศวิน ซึ่งมีรากฐานมาจากธรรมเนียมที่เริ่มต้นในช่วงปลายสมัยกลาง และยังคงได้รับความนิยมต่อเนื่องในคริสต์ศตวรรษที่ 16 เรื่อยไปจนถึงคริสต์ศตวรรษที่ 17
ออร์ลันโดเป็นอัศวินชาวคริสต์ที่รู้จักในภาษาฝรั่งเศสและภาษาอังกฤษว่ารอล็อง เรื่องราวใน "ออร์ลันโดฟูริโอสโซ" เกิดขึ้นท่ามกลางฉากหลังของสงครามระหว่างอัศวินชาวคริสต์ของชาร์เลอมาญกับกองทัพซาราเซ็นที่บุกรุกยุโรปและกำลังพยายามโค่นล้มจักรวรรดิคริสเตียน มหากาพย์เรื่องนี้เกี่ยวข้องกับอัศวินและสตรี สงครามและความรัก และอุดมคติของความเป็นอัศวิน ทั้งยังผสานความเป็นจริงกับจินตนิมิต และเรื่องชวนหัวกับโศกนาฏกรรม ฉากในเรื่องมีทั้งทั่วโลกไปจนถึงการเดินทางไปยังดวงจันทร์ กลุ่มตัวละครจำนวนมากประกอบด้วยคริสตชนและซาราเซ็น นักรบ ผู้วิเศษและสัตว์วิเศษต่าง ๆ ซึ่งรวมถึงสัตว์ประหลาดทะเลขนาดมหึมาที่เรียกว่าออร์ค และม้ามีปีกที่เรียกว่าฮิปโปกริฟฟ์ แก่นเรื่องของมหากาพย์เรื่องนี้ถูกร้อยเรียงเข้าด้วยกันในโครงสร้างแบบตอนที่ซับซ้อน แต่แก่นเรื่องที่สำคัญที่สุดคือสงครามระหว่างคริสตชนกับพวกนอกศาสนา ความรักที่ไม่สมหวังของออร์ลันโดที่มีต่อเจ้าหญิงนอกศาสนาอันเจลิกาที่ทำให้เขาเสียสติ และความรักระหว่างนักรบหญิงชาวคริสต์บราดามันเตกับอัศวินซาราเซ็นรุจเจโร ซึ่งเชื่อกันว่าเป็นบรรพบุรุษของตระกูลเอสเตแห่งแฟร์รารา ผู้อุปถัมภ์ของอริโอสโต
"ออร์ลันโดฟูริโอสโซ" แบ่งออกเป็น 46 บรรพ แต่ละบรรพประกอบด้วยบทแปดบรรทัดในฉันทลักษณ์แบบบทแปดบาทสัมผัส ("ottava rima") และแผนสัมผัสแบบ abababcc บทแปดบาทสัมผัสถูกใช้ในมหากาพย์วีรคติของอิตาลีก่อนหน้าอย่าง "Morgante" ของลุยจี ปุลชี และ "Orlando innamorato" ของโบยาร์โด มหากาพย์เรื่องนี้มีความยาวทั้งสิ้น 38,736 บาท ถือเป็นหนึ่งในบทกวีที่ยาวที่สุดของวรรณกรรมยุโรป
เดอะคอฟฟินออฟแอนดีแอนด์เลย์เลย์

เดอะคอฟฟินออฟแอนดีแอนด์เลย์เลย์ ("-lay") เป็นเกมผจญภัยสยองขวัญจิตวิทยาที่พัฒนาโดยเนมเลย์ (Nemlei) และเผยแพร่โดยกิทไนน์สตูดิโอ (Kit9 Studio) บนไมโครซอฟต์วินโดวส์ เกมเริ่มจากการวางจำหน่ายเดโมบนอิท.ไอโอและขยายและวางจำหน่ายบนสตีมในเวลาต่อมาในสถานะระหว่างการพัฒนา เวอร์ชันเกมระหว่างการพัฒนาของสตีมจำหน่ายเมื่อ 13 ตุลาตม 2023 ปัจจุบันเวอร์ชันเกมเมื่อเมษายน 2025 มี 3 จาก 4 ตอนที่วางแผนไว้ เนื้อเรื่องกล่าวถึงพี่น้อง แอนดรูว์และแอชลีย์ เกรฟส์ (Graves) ที่พบว่าตัวเองอยู่ในความสัมพันธ์การพึ่งพาอาศัยกันซึ่งกันและกันโดยพวกเขาร่วมกันกระทำความผิดต่าง ๆ ในขณะที่พยายามเอาชีวิตรอดในโลกดิสโทเปีย
ระบบเกม.
"เดอะคอฟฟินออฟแอนดีแอนด์เลย์เลย์"เป็นเกมผจญภัยที่นำเสนอมุมมองบนลงล่างซึ่งผู้เล่นเล่นเป็นตัวละครหลักพี่น้อง แอนดรูว์และแอชลีย์ เกรฟส์ คอยสำรวจสิ่งรอบข้างและไขปริศนาเพื่อเดินเรื่องต่อไป บางครั้งผู้เล่นจะถูกขอให้ทำการเลือกซึ่งอาจเปลี่ยนทิศทางของเนื้อเรื่องของเกมได้ และปลดล็อกตอนจบใดตอนจบหนึ่งจากหลายฉากจบ
ขบวนการ 4บี

4บี  หรือ "สี่ไม่"  เป็นขบวนการสตรีนิยมสายถอนรากถอนโคน (radical feminist) ที่มีต้นกำเนิดในประเทศเกาหลีใต้ ชื่อขบวนการมาจากเสาหลัก 4 ประการที่ทั้งหมดขึ้นต้นด้วยคำว่า bi (เกาหลี: ; ฮันจา: ) ในภาษาเกาหลีที่แปลคร่าว ๆ ว่า "ไม่" ผู้สนับสนุนไม่คบผู้ชาย ไม่แต่งงานกับผู้ชาย ไม่มีเพศสัมพันธ์กับผู้ชาย และไม่มีลูกกับผู้ชาย ขบวนการนี้ปรากฏตัวในช่วง ค.ศ. 2017 ถึง 2019 บนทวิตเตอร์ และเว็บไซต์ WOMAD จากนั้นจึงขยายไปยังนานาชาติ
ขบวนการนีิ้จัดเป็นพวกชายขอบ (fringe) ในเกาหลีใต้ และมีรายงานว่ากลุ่มนี้เสื่อมความนิยมในที่นั่น โดยในเกาหลีใต้ สมาชิกบางส่วน โดยเฉพาะผู้ที่เกี่ยวข้องกับกลุ่ม WOMAD ซึ่งดูเหมือนจะเกลียดชังผู้ชาย ถูกอธิบายว่าเป็นคนเกลียดกลัวคนข้ามเพศและเกลียดกลัวคนรักร่วมเพศต่อผู้ชายที่เป็นเกย์
ความเชื่อ.
เสาหลักทั้งสี่ของขบวนการ 4บีมีดังนี้:
คำตอบรับ.
ขบวนการ 4บีจัดเป็นพวกชายขอบในเกาหลีใต้ โดย Ju Hui Judy Han จาก UCLA โต้แย้งว่า "นักสตรีนิยมชาวเกาหลีใต้ส่วนใหญ่ไม่ยึดถือสิ่งนี้" และ "4บีไม่ใช่ตัวแทนของการเมืองสตรีนิยมเกาหลี" หญิงสาวคนหนึ่งให้สัมภาษณ์และแสดงความไม่พอใจต่อการนำการเคลื่อนไหวดังกล่าวไปใช้ในโลกตะวันตก โดยอ้างว่าเงื่อนไขของขบวนการในเกาหลีใต้แตกต่างจากในตะวันตกอย่างมาก ในระดับนานาชาติ มีการใช้แฮชแท็กและโพสต์บนโซเชียลมีเดียต่าง ๆ เพื่อแสดงการสนับสนุนขบวนการนี้
อัตสึชิ มิยาอูจิ

อัตสึชิ มิยาอุจิ (; โรมาจิ: "Miyauchi Atsushi", เกิด 8 กรกฎาคม 1969) เป็นนักแสดงและนักพากย์ชาวญี่ปุ่น เกิดที่จังหวัดไซตามะ สังกัดมิกิโพรดักชัน และโรงละครยาโซไก
เอมานูเอล อันดราเด

เอมานูเอล อาเลฆันโดร อันดราเด โกลเมนาเรส (11 กันยายน ค.ศ. 1996 –) เป็นนักกีฬาขี่ม้ากระโดดข้ามเครื่องกีดขวางโอลิมปิกชาวเวเนซุเอลา
ผลงาน.
เขาเข้าแข่งโอลิมปิกฤดูร้อน 2016 ที่รีโอเดจาเนโร ซึ่งจบการแข่งประเภทบุคคลได้ในอันดับที่ 61 โดยเสีย 13 คะแนนในรอบคัดเลือกรอบแรก
อันดราเดเข้าแข่งในรายการเวิลด์อีเควสเทรียนเกมส์ 2014 โดยเขาได้อันดับที่ 19 ในประเภททีม และอันดับที่ 70 ในการแข่งกระโดดข้ามเครื่องกีดขวางประเภทบุคคล นอกจากนี้ เขายังได้เข้าร่วมการแข่งกีฬาระดับภูมิภาคหลายรายการ รวมถึงแพนอเมริกันเกมส์ 2015
ชีวิตส่วนตัว.
อาเลฆันโดร อันดราเด พ่อของอันดราเด ซึ่งถูกตัดสินว่ามีความผิดฐานลักทรัพย์และฟอกเงิน ได้ขโมยเงินหลายร้อยล้านดอลลาร์จากประเทศเวเนซุเอลาบ้านเกิดของเขา ก่อนจะถูกเอฟบีไอบุกเข้าตรวจค้น และทำให้สมาชิกในครอบครัวอันดราเด รวมถึงเอมานูเอล "สิ้นเนื้อประดาตัวและยากไร้ พอ ๆ กับประเทศที่พวกเขาได้ยักยอกทรัพย์มาแล้วจากไป" โดยม้าของอันดราเดถูกเอฟบีไอยึดทั้งหมดใน ค.ศ. 2018 เนื่องจากพ่อของเขาซื้อม้าเหล่านี้มาด้วยเงินสินบน
และใน ค.ศ. 2018 เขาได้เปิดเผยอัตลักษณ์ทางเพศของตนผ่านโพสต์อินสตาแกรม
ฮิโรชิ นากะ

ฮิโรชิ นากะ (; โรมาจิ: "Naka Hiroshi", เกิด 19 พฤศจิกายน 1960) มีชื่อจริงว่า ฮิโรอากิ นากามุระ (中村 博昭) เป็นนักพากย์และนักแสดงชาวญี่ปุ่น เกิดที่เมืองเบ็ปปุ จังหวัดโออิตะ สังกัดเค็นโพรดักชัน
เมงูมิ นากาจิมะ

เมงูมิ นากาจิมะ (; โรมาจิ: "Nakajima Megumi", เกิด 5 มิถุนายน 1989) เป็นนักพากย์และนักร้องชาวญี่ปุ่น เกิดที่เมืองมิโตะ จังหวัดอิบารากิ สังกัดสโตรโบมิวสิก และสเตย์ลัก
โยชิมิตสึ ชิโมยามะ

โยชิมิตสึ ชิโมยามะ (; โรมาจิ: "Shimoyama Yoshimitsu", เกิด 6 พฤษภาคม 1976) เป็นนักพากย์และผู้บรรยายชาวญี่ปุ่น เกิดที่เมืองโยโกฮามะ จังหวัดคานางาวะ ไม่ได้สังกัดค่ายใด
สึโยชิ โคยามะ

สึโยชิ โคยามะ (; โรมาจิ: "Koyama Tsuyoshi", เกิด 4 ตุลาคม 1976) เป็นนักพากย์ นักแสดง และ นักร้อง ชาวญี่ปุ่น เกิดที่จังหวัดไอจิ สังกัดอครอสเอนเทอร์เทนเมนต์ ภรรยาของเขาคือ มิกุนิ ชิโมกาวะ เป็นนักร้อง
ฮิเดยูกิ ฮายามิ

ฮิเดยูกิ ฮายามิ (; โรมาจิ: "Hideyuki Hayami", เกิด 4 เมษายน 1990) เป็น นักพากย์ชาวญี่ปุ่น เคยสังกัดค่ายเค็นยูออฟฟิศ และอามิวเลโต เกิดที่โตเกียว ส่วนสูง 170 ซม.
เขาเป็นหลานและลูกเลี้ยงของโช ฮายามิและเร อิงาราชิ ซึ่งเป็นนักพากย์เช่นกัน
โช ฮายามิ

โช ฮายามิ (; โรมาจิ: "Hayami Shō", เกิด 2 สิงหาคม 1958) ชื่อจริงว่า ยาสึชิ โอฮามะ (大濱 靖) เป็นนักพากย์ นักแสดง และ นักร้อง ชาวญี่ปุ่น เกิดที่เมืองทากาซาโงะ จังหวัดเฮียวโงะ สังกัดค่าย Rush Style
ภรรยาของเขาเป็นนักพากย์เช่นกัน ชื่อ เร อิงาราชิ และหลานชายของเขา (ปัจจุบันรับเป็นลูกเลี้ยง) คือ ฮิเดยุกิ ฮายามิก็เป็นนักพากย์เช่นกัน
บันโจ กิงงะ

บันโจ กิงงะ (; โรมาจิ: "Ginga Banjō", เกิด 12 พฤศจิกายน 1948) เป็นนักพากย์ นักแสดง และ ผู้บรรยาย ชาวญี่ปุ่น เกิดที่เมืองโคฟุ จังหวัดยามานาชิ สังกัดอาโอนิโปรดักชัน ชื่อจริงและเดิมในวงการของเขาคือ ทากาชิ ทานากะ (田中 崇)ภรรยาของเขาคือ การะ ทากาชิมะ เป็นนักพากย์เช่นกัน
การะ ทากาชิมะ

ทากาชิมะ การะ (; โรมาจิ: "Gara Takashima", เกิด 2 มีนาคม 1954) เป็นนักแสดงและนักพากย์ชาวญี่ปุ่น เกิดที่อาซากุสะ เขตไทโต โตเกียว สังกัดอาโอนิโปรดักชัน
โทโรโระ

โทโรโระ (; โรมาจิ: "tororo") เป็นอาหารที่ทำโดยการขูดมันภูเขาหรือฮ่วยซัวดิบ สามารถนำมารับประทานเป็นซุป เรียกว่าเป็น โทโรจิรุ (とろろ汁) ทำเป็นซุยโมโนะ เรียกว่า ซุยโตโระ (吸いとろ) หรือราดบนข้าวผสมข้าวบาร์เลย์ เรียกว่า มุงิโตโระ ถ้านำมันขูดมาราดบนปลาทูน่าหั่น หรือกินกับโซบะหรืออูดง อาจเรียกว่า ยามากาเกะ (山かけ) โทโรโระอุดมไปด้วยวิตามินและแร่ธาตุ เช่น วิตามินบี 1 วิตามินซี แคลเซียม และ โพแทสเซียม
มันที่ใช้นำมาทำเป็นโทโรโระอาจเรียกว่า โทโรโระอิโมะ (とろろ芋, 薯蕷藷, 薯蕷伊勢参宮) โดยทั่วไปจะเป็นมันในสกุลกลอย
อารามสี่ชั้น

อารามสี่ชั้น  เป็นสถานที่ทางประวัติศาสตร์ที่อังวะ ประเทศพม่า อารามนี้อุทิศแด่ศาสนาพุทธนิกายเถรวาท
ประวัติ.
อารามนี้ถูกทำลายจากแผ่นดินไหวในประเทศพม่า พ.ศ. 2568
คณะกรรมการเปลี่ยนผ่านและฟื้นฟูสถาบัน

คณะกรรมการเปลี่ยนผ่านและฟื้นฟูสถาบัน  หรือ ซีทีอาร์ไอ (CTRI) เป็นคณะทหารที่ปกครองประเทศกาบอง เข้ายึดอำนาจจากการรัฐประหารในกาบองเมื่อปี 2023 หลังจากยกเลิกการเลือกตั้งทั่วไปในกาบองเมื่อปี 2023
สมาชิกจำนวน 12 คนประกาศเมื่อเช้าตรู่ของวันที่ 30 สิงหาคม ว่าระบอบการปกครองของประธานาธิบดีอาลี บองโก ออนดิมบาได้สิ้นสุดลงแล้ว ในจำนวนนี้มีพันเอกของกองทัพและสมาชิกกองกำลังอารักขาประธานาธิบดีด้วย
พลเอก บริส กลอแตร์ ออลีกี อึงแกมา อดีตผู้สนับสนุนประธานาธิบดี ได้ช่วยดำเนินการก่อรัฐประหารและได้รับการแต่งตั้งเป็นรักษาการประธานาธิบดีกาบอง
ยะห์ยา มีโชต์

ยะห์ยา มีโชต์ (ชื่อเกิด ฌ็อง มีโชต์ ; ค.ศ. 1952/1953 – 1 เมษายน ค.ศ. 2025) เป็นมุสลิมชาวเบลเยียมที่เป็นศาสตรจารย์ด้านอิสลามศึกษา
มีโชต์เป็นประธานสภามุสลิมระดับสูงในเบลเยียมตั้งแต่ ค.ศ. 1995 ถึง 1998 เขาสอนเป็นศาสตราจารย์ด้านอิสลามศึกษาและความสัมพันธ์มุสลิม-คริสเตียนที่ฮาร์ตฟอร์ดเซมินารี รัฐคอนเนทิคัต เขายังเป็นบรรณาธิการวารสาร "โลกมุสลิม" ("The Muslim World") ที่แก้ไขโดยเซมินารีด้วย
เขาเสียชีวิตในวันที่ 1 เมษายน ค.ศ. 2025 ด้วยอายุ 72 ปี
บริส กลอแตร์ ออลีกี อึงแกมา

บริส กลอแตร์ ออลีกี อึงแกมา (เกิด 3 มีนาคม ค.ศ. 1975) เป็นข้าราชการทหารชาวกาบอง ซึ่งดำรงตำแหน่งประธานาธิบดีกาบองและผู้บัญชาการทหารสูงสุดของกองกำลังรักษาการณ์สาธารณรัฐกาบอง เคยดำรงตำแหน่งประธานคณะกรรมการเปลี่ยนผ่านและฟื้นฟูสถาบันและรัฐมนตรีว่าการกระทรวงกลาโหมและความมั่นคง เขาเป็นสมาชิกของตระกูลบองโกและมีบทบาทสำคัญในการโค่นล้มอาลี บองโก ออนดิมบา ลูกพี่ลูกน้องของเขาในการรัฐประหารเมื่อปี 2023
บริส กลอแตร์ ออลีกี อึงแกมาและกองกำลัง Republican Guards ของเขาไม่พบการต่อต้านใด ๆ เมื่อพวกเขาเข้ายึดอำนาจเมื่อวันที่ 30 สิงหาคม ค.ศ. 2023 ในระหว่างการรัฐประหารในปี 2023 เพียงไม่กี่ชั่วโมงหลังจากที่เจ้าหน้าที่การเลือกตั้งออกอากาศในช่วงกลางดึกเพื่อประกาศว่าประธานาธิบดีอาลี บองโก ออนดิมบาได้รับเลือกเป็นสมัยที่ 3 เป็นเวลา 7 ปีด้วยคะแนนเสียงท่วมท้นถึงร้อยละ 64
แฟรอแมร์ซ เซลลี

แฟรอแมร์ซ เซลลี (1 มิถุนายน ค.ศ. 1942 – 1 เมษายน ค.ศ. 2025) เป็นนักฟุตบอลชาวอิหร่านที่เล่นเป็นผู้รักษาประตู เขาเข้าเล่นในฟุตบอลทีมชาติอิหร่านในช่วงเอเชียนเกมส์ 1966
อาชีพสโมสร.
เซลลีเคยเล่นให้กับคียอนเทฮ์รอน, พอสเทฮ์รอน, ทอจเทฮ์รอน และทีมชาติอิหร่าน
เสียชีวิต.
เซลลีเสียชีวิตในวันที่ 1 เมษายน ค.ศ. 2025 ด้วยอายุ 82 ปี
ทะเลครีต

ทะเลครีต ("Kritiko Pelagos") เป็นทะเลที่เป็นส่วนหนึ่งของทะเลอีเจียน ตั้งอยู่บริเวณปลายสุดด้านใต้ มีพื้นที่รวม 45,000 ตร.กม. ทะเลทอดยาวไปทางเหนือของเกาะครีต ทางตะวันออกของเกาะคีไธรา และแอนตีคีไธรา ทางใต้ของหมู่เกาะซิคละดีส และทางตะวันตกของหมู่เกาะโดเดคะนีสของโรดส์ คาร์พาทอสและคาซอส ทะเลที่อยู่ติดต่อกันทางทิศตะวันตกคือทะเลไอโอเนียน ทางตะวันตกเฉียงเหนือเป็นทะเลมีร์โทอัน ซึ่งเป็นทะเลย่อยของทะเลเมดิเตอร์เรเนียน ที่อยู่ระหว่างหมู่เกาะซิคละดีสและเพโลพอนนีส ส่วนทางทิศตะวันออกเฉียงใต้เป็นอีกส่วนของทะเลเมดิเตอร์เรเนียน ซึ่งบางครั้งเรียกว่า ทะเลลิแวนไทน์ อีกฟากของเกาะครีต เป็นทะเลลิเบีย เส้นทางเรือเฟอร์รีไปและกลับจากเมืองไพรีอัสและฮีราคลีออน ตลอดจนเกาะต่าง ๆ ทางใต้ของทะเลอีเจียนและโดเดคะนีส วิ่งในบริเวณนี้
ทะเลแบลีแอริก

ทะเลแบลีแอริก (ชื่อเรียกทั่วไป: "Mar Balear" ในภาษากาตาลาและสเปน) หรือที่รู้จักกันในชื่อ ทะเลไอบีเรีย (Iberian Sea) เป็นทะเลภายในทะเลเมดิเตอร์เรเนียน ระหว่างหมู่เกาะแบลีแอริก และแผ่นดินใหญ่ของประเทศสเปน มีแม่น้ำเอโบร ไหลลงสู่ทะเลเล็ก ๆ นี้
เลโอ ไกเออร์ ฟ็อน ชเว็พเพินบวร์ค

เลโอ ดีทริช ฟรันทซ์ ไรชส์ไฟรแฮร์ ไกเออร์ ฟ็อน ชเว็พเพินบวร์ค (2 มีนาคม ค.ศ. 1886 – 27 มกราคม ค.ศ. 1974) เป็นนายพลชาวเยอรมันในกองทัพแวร์มัคท์ระหว่างสงครามโลกครั้งที่สอง โดดเด่นในเรื่องความเป็นผู้นำและความเชี่ยวชาญในด้านสงครามยานเกราะ เขาเป็นผู้บังคับบัญชากองทัพยานเกราะที่ 5 (เรียกอย่างเป็นทางการว่า Panzer Group West) ในช่วงปฏิบัติการโอเวอร์ลอร์ดและต่อมาดำรงตำแหน่งผู้ตรวจการทั่วไปของกองกำลังยานเกราะ หลังสงคราม เขามีส่วนร่วมในการพัฒนากองทัพเยอรมันที่เพิ่งก่อตั้งขึ้นใหม่ (บุนเดิสแวร์)
ชีวิตวัยเด็กและอาชีพ.
ไฟรแฮร์ ฟ็อน ไกเออร์ เกิดเมื่อปี ค.ศ. 1886 ในเมืองพ็อทซ์ดัมในตระกูลขุนนางทหารปรัสเซีย และสืบเชื้อสายมาจากตระกูลที่มีจอมพลของปรัสเซียถึงสองคน บิดาของเขาคือ คาร์ล ไกเออร์ ฟ็อน ชเว็พเพินบวร์ค (1840–1913) ซึ่งเป็นพระสหายสนิทและหัวหน้าคอกม้าของพระเจ้าวิลเฮ็ล์มที่ 2 แห่งเวือร์ทเทิมแบร์ค
คอส

คอส (Kos หรือ Cos;) เป็นเกาะของประเทศกรีซ ซึ่งเป็นส่วนหนึ่งของหมู่เกาะโดเดคะนีส ทางทางตะวันออกเฉียงใต้ของทะเลอีเจียน เกาะคอสเป็นเกาะที่ใหญ่เป็นอันดับสามของหมู่เกาะโดเดคะนีส รองจากเกาะโรดส์และคาร์พาทอส มีประชากร 37,089 คน (สำมะโนปี 2021) ทำให้เป็นเกาะที่มีประชากรมากเป็นอันดับสองของหมู่เกาะโดเดคะนีส รองจากโรดส์ เกาะนี้มีความกว้าง 42.1 กิโลเมตร ยาว 11.5 กิโลเมตร
เครือข่ายข่าวออลนิปปอน

เครือข่ายข่าวออลนิปปอน หรือ เอเอ็นเอ็น (ANN) เป็นสถานีเครือข่ายโทรทัศน์เชิงพาณิชย์สัญชาติญี่ปุ่น ดำเนินการโดยทีวีอาซาฮิคอร์เปอร์เรชันในกรุงโตเกียว ซึ่งอยู่ภายใต้การควบคุมของอาซาฮิชิมบุน โดยเครือข่ายนี้จะเผยแพร่ข่าวระดับประเทศไปยังสถานีในเครือภูมิภาค และแลกเปลี่ยนข่าวสารระหว่างสถานีต่าง ๆ นอกจากนี้ สถานีในเครือยังออกอากาศรายการที่ไม่ใช่ข่าวซึ่งผลิตโดยทีวีอาซาฮิอีกด้วย เอเอ็นเอ็นก่อตั้งเมื่อวันที่ 1 มกราคม พ.ศ. 2513 และจัดตั้งอย่างเป็นทางการเมื่อวันที่ 1 เมษายน พ.ศ. 2517 โดยมีสถานีเครือข่ายทั้งหมด 26 แห่ง ซึ่งรวมถึง 2 สถานีที่มีการสังกัดร่วมกับเครือข่ายคู่แข่งอื่น ๆ ด้วย
ระหว่างปี พ.ศ. 2532 ถึง 2556 เอเอ็นเอ็นยังได้ดำเนินกิจการช่องโทรทัศน์ผ่านดาวเทียมและช่องโทรทัศน์ผ่านสายเคเบิลตลอด 24 ชั่วโมงในชื่อ อาซาฮินิวสตาร์ อีกด้วย
รายชื่อสถานีในเครือข่าย.
สถานีต่างส่วนใหญ่จะถูกจัดเรียงตามลำดับจังหวัดของประเทศญี่ปุ่นตามปกติ ซึ่งสอดคล้องกับมาตรฐาน แต่มีข้อยกเว้นในบางพื้นที่ ได้แก่ ภูมิภาคคันโต, จังหวัดไอจิ-จังหวัดกิฟุ-จังหวัดมิเอะ, ภูมิภาคคันไซ (ยกเว้นจังหวัดมิเอะ) และ จังหวัดโอกายามะ-จังหวัดคางาวะ ซึ่งถูกจัดให้เป็นตลาดการออกอากาศขนาดใหญ่ที่กว้างตามลำดับ
สถานีในเครือในอดีต.
เครื่องหมายดอกจันตัวเดียว (*) หมายถึงอดีตบริษัทในเครือหลัก
JapaNews24.
ตั้งแต่ปี พ.ศ. 2561 เป็นต้นมา เอเอ็นเอ็นได้ดำเนินการ JapaNews24  ซึ่งเป็นบริการออนไลน์ที่ให้บริการข่าวตลอด 24 ชั่วโมง โดยมุ่งเน้นไปที่ผู้ชมชาวญี่ปุ่นทั้งในประเทศและต่างประเทศ โดยสามารถรับชมได้ทางช่องทางยูทูบอย่างเป็นทางการของเอเอ็นเอ็น JapaNews24 จะออกอากาศข่าวจากการถ่ายทอดสดของเอเอ็นเอ็นและโปรแกรมต่าง ๆ เช่น Hōdō Station รวมถึงเนื้อหาจากบริการพี่น้อง AbemaNews โดยจะออกอากาศในรูปแบบบันทึกเทปล่าช้าโดยไม่มีตารางเวลาที่แน่นอน
คณะกรรมการสิทธิมนุษยชนออสเตรเลีย

คณะกรรมการสิทธิมนุษยชนออสเตรเลีย  เป็นคณะกรรมการสิทธิมนุษยชนแห่งชาติของเครือรัฐออสเตรเลีย ก่อตั้งขึ้นเมื่อ พ.ศ. 2529 ในชื่อว่า คณะกรรมการสิทธิมนุษยชนและโอกาสที่เท่าเทียม (Human Rights and Equal Opportunity Commission หรือ HREOC) ซึ่งได้เปลี่ยนชื่อต่อมาเมื่อ พ.ศ. 2551 AHRC เป็นองค์กรอิสระตามกฎหมายที่ได้รับทุนจากรัฐบาลออสเตรเลียแต่ดำเนินการเป็นอิสระ มีหน้าที่รับผิดชอบสอบสวนข้อกล่าวหาเกี่ยวกับการฝ่าฝืนกฎหมายต่อต้านการเลือกปฏิบัติที่เกี่ยวเนื่องกับหน่วยงานของรัฐบาลกลาง
พระราชบัญญัติคณะกรรมการสิทธิมนุษยชนออสเตรเลีย พ.ศ. 2529 (Australian Human Rights Commission Act 1986) กำหนดหน้าที่และความรับผิดชอบของคณะกรรมการ ประเด็นที่อยู่ในขอบข่ายการสอบสวนของคณะกรรมการได้รับการกำหนดไว้ในข้อบังคับคณะกรรมการสิทธิมนุษยชนออสเตรเลีย พ.ศ. 2552 (Australian Human Rights Commission Regulations 2019) ได้แก่ การเลือกปฏิบัติบนพื้นฐานของอายุ ประวัติทางการแพทย์ ประวัติอาชญากรรมที่ไม่เกี่ยวข้อง ความพิการ สถานะการแต่งงานหรือความสัมพันธ์ สัญชาติ รสนิยมทางเพศ หรือ กิจกรรมในสหภาพแรงงาน
รางวัลและเหรียญสิทธิมนุษยชน.
ตั้งแต่ พ.ศ. 2530 AHRC จัดพิธีมอบรางวัลและเหรียญเป็นประจำทุกปี เว้นแต่ พ.ศ. 2567 เพียงปีเดียว
สถานะในองค์กรระหว่างประเทศ.
AHRC เป็นหนึ่งในองค์กรสิทธิมนุษยชนแห่งชาติราว 70 แห่งทั่วโลกที่ได้รับการรับรองจาก Global Alliance of National Human Rights Institutions (GANHRI) องค์กรซึ่งได้รับการสนับสนุนโดยสำนักงานข้าหลวงใหญ่สิทธิมนุษยชนแห่งสหประชาชาติ (Office of the United Nations High Commissioner for Human Rights หรือ OHCHR)
AHRC ได้รับการรับรองสถานะเกรดเอแบบเต็มขั้น (full "A status") ทำให้เข้าสามารถเข้าถึงระบบสิทธิมนุษยชนขององค์การสหประชาชาติได้ ซึ่งรวมไปถึงสิทธิในการพูดใน Human Rights Council รวมถึงในคณะกรรมการอื่น
AHRC สามารถเสนอรายงานคู่ขนานหรือรายงานเงา ("shadow reports") ให้แก่ UN treaty committees ที่ตรวจสอบการปฏิบัติตามกฎหมายระหว่างประเทศเกี่ยวกับสิทธิมนุษยชนในออสเตรเลีย 
AHRC มีส่วนร่วมที่สำคัญในการพัฒนาองค์กรสิทธิมนุษยชนแห่งชาติอื่นในภูมิภาคเอเชียแปซิฟิกและเป็นหนึ่งในสมาชิกที่สำคัญของ Asia Pacific Forum ซึ่งเป็นหนึ่งในสี่กลุ่มย่อยระดับภูมิภาคของ องค์กรสิทธิมนุษยชนแห่งชาติ
ในเดือนเมษายน พ.ศ. 2565 GANHRI แจ้งต่อ AHRC ว่าองค์กรจะสูญเสียสถานะการรับรองแบบ "A status" โดยจะมีการทบทวนสถานะนี้ใหม่อีกประมาณ 18 เดือนเพราะ GANHRI พบว่าการแต่งตั้งคณะกรรมการโดยรัฐบาลยังไม่ผ่านมาตรฐานความโปร่งใสที่เพียงพอรวมถึงการได้งบประมาณไม่เพียงพอเพราะมีงานเพิ่มและมีกรรมการเพิ่มขึ้น ต่อมาปัญหาเหล่านี้ได้รับการแก้ไข ทำให้ AHRC สามารถได้คืนสถานะการรับรองแบบ "A status" กลับมาในเดือนพฤศจิกายน พ.ศ. 2567
รัชทายาทที่ได้รับสมมุติ

<ns>0</ns>
 <revision>
 <timestamp>2025-04-13T03:23:33Z</timestamp>
 <contributor>
 <username>กวีวิทย์</username>
 </contributor>
 <comment>กวีวิทย์ ย้ายหน้า รัชทายาทที่ได้รับสมมุติ ไปยัง ผู้อ้างสิทธิ์ในราชบัลลังก์ ทับหน้าเปลี่ยนทาง: เปลี่ยนชื่อ: ตรงตัวมากกว่า</comment>
 <origin>12250544</origin>
 <model>wikitext</model>
 <format>text/x-wiki</format>
ซ่อนกลิ่น (ละครโทรทัศน์)

ซ่อนกลิ่น เป็นละครโทรทัศน์ไทยแนวสุขนาฏกรรมจินตนิยม นำแสดงโดยรณิดา เตชสิทธิ์, ปรมะ อิ่มอโนทัย และกัมมัญญ์ กลมแก้ว ออกอากาศทางช่อง 3 เอชดี ทุกวันศุกร์ถึงวันอาทิตย์ เวลา 20.20 น. (เวลามาตรฐานไทย) ตั้งแต่วันที่ 26 กุมภาพันธ์ ถึง 26 มีนาคม พ.ศ. 2565
หอส่งสัญญาณโทรทัศน์เปียงยาง

หอส่งสัญญาณโทรทัศน์เปียงยาง  เป็นหอส่งสัญญาณโทรทัศน์ตั้งอิสระที่มีดาดฟ้าชมวิวและร้านอาหารแบบพาโนรามาที่ความสูง ในกรุงเปียงยาง ประเทศเกาหลีเหนือ ตั้งอยู่ในสวนแคซ็อนในเขตโมรันบง ทางเหนือของสนามกีฬาคิม อิล-ซ็อง ทำหน้าที่ส่งสัญญาณสำหรับสถานีวิทยุโทรทัศน์กลางแห่งเกาหลี (KCTV)
ประวัติศาสตร์.
สร้างขึ้นเมื่อ ค.ศ. 1967 เพื่อขยายพื้นที่การออกอากาศ ซึ่งในเวลานั้นแย่มาก และเพื่อเริ่มการออกอากาศโทรทัศน์สี
หอส่งสัญญาณโทรทัศน์เปียงยางมีพื้นฐานการออกแบบหลักมาจากหอออสตานคิโนในมอสโก ซึ่งสร้างขึ้นในเวลาเดียวกัน
คุณสมบัติ.
มีสายอากาศกระจายสัญญาณและอุปกรณ์ทางเทคนิคอยู่ที่ความสูง ซึ่งตั้งอยู่บนชานชาลารูปวงกลม มีดาดฟ้าชมวิวอยู่ที่ความสูง เหนือพื้นดิน และยอดหอคอยมีสายอากาศสูง หอคอยนี้ใช้สายอากาศสะท้อนสัญญาณกำลังขยายสูงและสายอากาศแบบแผงเพื่อสร้างการครอบคลุมการรับสัญญาณโทรทัศน์แบบแอนะล็อกและดิจิทัลอย่างกว้างขวาง รวมถึงการรับสัญญาณวิทยุด้วย
เออร์แมค

เออร์แมค (อักษรโรมัน: Ermac; "-mak") เป็นตัวละครในแฟรนไชส์เกมต่อสู้"มอร์ทัลคอมแบต"ของบริษัทมิดเวย์เกมส์และเนเธอร์เรล์มสตูดิโอส์ ซึ่งเปิดตัวในฐานะตัวละครที่ปลดล็อกได้ใน"อัลทิเมตมอร์ทัลคอมแบต 3" (ค.ศ. 1995) โดยเป็นการผสมผสานของเหล่าวิญญาณนักรบที่ล่วงลับ และมีพลังจิตเคลื่อนย้ายวัตถุได้
ตัวละครนี้มีที่มาจากข่าวลือที่กล่าวหาว่าเขาปรากฏตัวในเกมภาคแรก ค.ศ. 1992 ในฐานะกลิตช์ ซึ่งถูกเผยแพร่โดยนิตยสารวิดีโอเกม"อิเล็กทรอนิกเกมมิงมันทลี" (EGM) และชื่อของเขาได้มาจากเมนูการวินิจฉัยในเกมภาคแรกที่แสดงข้อความ "เออร์แมคโคร" ("error macro") เป็น"เออร์แมคส์" ("ERMACS") ที่แม้ว่าข่าวลือจะเป็นเท็จ แต่ความสนใจที่เพิ่มมากขึ้นทำให้เขาได้กลายเป็นตัวละครที่เล่นได้อย่างเป็นทางการ
นอกจากนี้ เออร์แมคยังได้ปรากฏตัวในสื่อซีรีส์อื่นอีกเช่นซีรีส์แอนิเมชันเรื่อง' และซีรีส์ทางเว็บเรื่อง' เขาได้รับการตอบรับเชิงบวกสำหรับความสามารถพิเศษ, การพัฒนาตัวละคร และฟาแทลลิตีที่เป็นท่าเผด็จศึก ในขณะที่ต้นกำเนิดของเขาได้รับการยกย่องให้เป็นหนึ่งในตำนานที่น่าจดจำที่สุดของวงการวิดีโอเกม
ประวัติและแนวคิด.
ในเมนูการวินิจฉัยของเกม"มอร์ทัลคอมแบต"ภาคแรก ค.ศ. 1992 หน้าจอตรวจสอบจะแสดงแมคโครที่สร้างขึ้นโดยเอ็ด บูน ผู้ร่วมสร้างและนักเขียนโปรแกรมเกม"มอร์ทัลคอมแบต"เพื่อบันทึกข้อผิดพลาดในการเขียนโค้ด แนวปฏิบัตินี้ถูกนำมาใช้โดยผู้พัฒนาซีรีส์มิดเวย์เกมส์ตั้งแต่เปิดตัวเกมอาร์เคดอย่าง"สแมช ทีวี" ใน ค.ศ. 1990 โดยได้สะกดว่า"เออร์แมคส์"—ซึ่งเป็นการหดคำพหูพจน์ของ"เออร์เรอร์แมคโคร"—ที่หมายถึงจำนวนครั้งที่โปรแกรมจะดำเนินการ โดยในการปรับปรุงเกมในระยะแรกนั้น ตัวละครนี้ได้ปรากฏบนหน้าจอตรวจสอบใต้ตัวนับ "ช่างจงพ่ายแพ้" (อ้างอิงถึงการต่อสู้กับบอสตัวสุดท้ายของเกม) และหลังจากที่บูนได้เพิ่มตัวละครที่ซ่อนอยู่ชื่อเรปไทล์ลงในการแก้ไขครั้งที่สาม ซึ่งตอนนี้ "เออร์แมคส์"ก็ปรากฏอยู่ในรายการด้านล่างตัวนับ "การปรากฏตัวของเรปไทล์" และ "การต่อสู้กับเรปไทล์" ซึ่งทำให้ผู้เล่นต้องค้นหาตัวละครลับตัวที่สองชื่เออร์แมค
หมายเหตุ.
<templatestyles src="Reflist/styles.css" />
ไอซ์มิลก์

ไอซ์มิลก์ (ice milk) เป็นของหวานทำจากนมแช่แข็งที่มีไขมันเนยน้อยกว่าไอศกรีม บางทีก็ถูกเรียกรวม ๆ ว่าเป็นไอศกรีม
ในสหรัฐอเมริกา ไอซ์มิลก์จะถูกกำหนดให้มีไขมันนมไม่เกิน 10% และมีปริมาณสารให้ความหวานเท่ากับไอศกรีม การเปลี่ยนแปลงกฎโดยองค์การอาหารและยาสหรัฐในปี 1994 อนุญาตให้ติดฉลากไอซ์มิลก์เป็น "ไอศกรีมไขมัน 0%" "ไอศกรีมไขมันต่ำ" หรือ "ไอศกรีมไขมันต่ำ" ขึ้นอยู่กับปริมาณไขมัน ในประเทศแคนาดา ไอซ์มิลก์ถูกกำหนดให้มีปริมาณไขมันนม 3–5% ในขณะที่ไลต์ไอศกรีมถูกกำหนดให้มีปริมาณไขมันนม 5–7.5%
ในประเทศญี่ปุ่น ตามกฎหมายว่าด้วยมาตรฐานองค์ประกอบของนมและผลิตภัณฑ์นม ไอซ์มิลก์ถูกกำหนดให้มีส่วนประกอบของแข็งของนม อย่างน้อย 10.0% โดยที่ 3.0% ขึ้นไปเป็นไขมันนม ในขณะที่ไอศกรีมทำจากของแข็งจากนม 15.0% ขึ้นไป รวมถึงไขมันนม 8.0% ขึ้นไป และแลกโตไอซ์ ทำจากส่วนประกอบของแข็งจากนม 3.0% ขึ้นไป
กุหลาบร้ายของนายตะวัน

กุหลาบร้ายของนายตะวัน เป็นละครโทรทัศน์ไทยแนวชีวิต สุขนาฏกรรมจินตนิยม ที่ผลิตโดยโพลีพลัส นำแสดงโดยดาวิกา โฮร์เน่และกันต์ กันตถาวร ละครเรื่องนี้ออกอากาศทางช่อง 7 ทุกวันศุกร์ถึงวันอาทิตย์ เวลา 20.25 น. (เวลามาตรฐานไทย) ตั้งแต่วันที่ 9 กุมภาพันธ์ ถึง 16 มีนาคม พ.ศ. 2557
ตั้งแต่วันที่ 31 พฤษภาคม พ.ศ. 2564 ละครออกอากาศซ้ำทุกวันจันทร์ - ศุกร์ เวลา 09.30 น. ทางช่อง 7 เอชดี
ซาแวนาโกสต์ไพเรตส์

ซาแวนาโกสต์ไพเรตส์  เป็นทีมฮอกกี้น้ำแข็งระดับอาชีพในศึกอีซีเอชแอลที่เป็นลีกระดับรอง ซึ่งตั้งอยู่ในเมืองซาแวนา รัฐจอร์เจีย ทีมนี้เริ่มแข่งในอีซีเอชแอล ฤดูกาล 2022–23 ด้วยเกมเหย้าที่เอนมาร์เกตอะรีนา
ประวัติ.
ในเดือนมกราคม ค.ศ. 2021 มีรายงานว่าเมืองซาแวนา รัฐจอร์เจีย ได้บรรลุข้อตกลงกับแอนดี คอฟแมน เจ้าของรายใหญ่ของทีมแจ็กสันวิลล์ไอซ์เม็นในศึกอีซีเอชแอลเพื่อวางทีมขยายในซาแวนาอะรีนาแห่งใหม่ในฤดูกาล 2022–23 โดยทีมนี้เป็นรายแรกที่ประกาศเช่าเอนมาร์เกตอะรีนา ซึ่งมีแผนจะแล้วเสร็จในเดือนมกราคม ค.ศ. 2022 และทางอีซีเอชแอลอนุมัติการเป็นสมาชิกทีมขยายดังกล่าวเมื่อวันที่ 27 มกราคม ค.ศ. 2021 โดยจะเริ่มแข่งในฤดูกาล 2022–23 กระทั่งเมื่อวันที่ 27 ตุลาคม ค.ศ. 2021 ได้มีการประกาศชื่อทีมนี้ว่าซาแวนาโกสต์ไพเรตส์
ลูกทาส (ละครโทรทัศน์ปี พ.ศ. 2557)

ลูกทาส เป็นละครโทรทัศน์ไทยแนวย้อนยุคที่ผลิตโดยทีวีซีน นำแสดงโดยราณี แคมเปน, ภูภูมิ พงศ์ภาณุภาค, ศรราม เทพพิทักษ์, วฤษฎิ์ ศิริสันธนะ และกมลเนตร เรืองศรี ละครเรื่องนี้ดัดแปลงมาจากนวนิยายชื่อเดียวกันของรพีพร ซึ่งตีพิมพ์ครั้งแรกในหนังสือพิมพ์เดลี่เมล์เมื่อปี พ.ศ. 2506 เนื้อเรื่องบอกเล่าเรื่องราวการต่อสู้ชีวิตของแก้วและเรื่องราวความรักของเขากับคุณน้ำทิพย์ ออกอากาศทางช่อง 3 เอชดี ทุกวันจันทร์-อังคาร เวลา 20.25 น. (เวลามาตรฐานไทย) ตั้งแต่วันที่ 3 มีนาคม – 14 เมษายน 2557